ISTORIJSKI PRESEDAN: EU odbila italijanski budžet, evo šta čeka Rim i Brisel | Svet | Novosti.rs\nISTORIJSKI PRESEDAN: EU odbila italijanski budžet, evo šta čeka Rim i Brisel\nG. Čvorović | 23. oktobar 2018. 17:43 | Komentara: 1\nPrvi put da Brisel ne odobri budžet jedne zemlje članice. Preti velika institucionalna kriza u odnosima Unije i Italije\nEVROPSKA komisija je u utorak odbila predlog italijanskog budžeta za 2019. godinu, koji predviđa deficit od 2,4 odsto. To je prvi put da Brisel ne odobri budžet jedne zemlje članice. Rimu je istovremeno ostavljen rok od tri nedelje da predlog budžeta za sledeću godinu svede u prihvatljive okvire Pakta stabilnosti, koje je prethodna vlada bila fiksirala na 0,8 odsto.\nUkoliko Italija ne odgovori pozitivno, otvoriće se značajna kriza u odnosima između Brisela i Rima. Italijanima u tom slučaju preti procedura zbog preteranog zaduživanja, sa finansijskim sankcijama koje u teoriji mogu da idu do 0,2 odsto BDP, što u italijanskom slučaju iznosi 3,4 milijarde evra po podacima za 2017. godinu.\nOvakav stav Evorpske komisije, na pismo koje im je, dan ranije, kao odgovor, poslao italijanski ministar ekonomije i finansija Đovani Trija, bio je očekivan, jer bi, u suprotnom, ova institucija stavila na kocku svoj kredibilitet. Italija je tom prilikom poručila da ne odustaje od ponuđenog predloga budžeta, što je upalilo crvenu lampicu u Briselu.\n- Pravila su ista za sve i ako nema poverenja, štetu će da snosi cela EU - poručio je u utorak, objašnjavajući odluku kolegijuma EK, potpresednik Komisije i komesar nadležan za evro, socijalni dijalog, finansijsku stabilnost, finansijske usluge i uniju tržišta kapitala Valdis Dombrovskis.\nOn je istakao da italijanski dug u visini od čak 131 odsto BDP predstavlja 37.000 evra zaduženja po glavi stanovnika i da predlog novog budžeta ne ide u pravcu smanjivanja zaduženja. S druge strane, vlada u Rimu ističe da upravo na ovaj način, podizanjem kupovne moći, žele da podstakne potrošnju i privredni rast.\nPročitajte još: NEVREME U ITALIJI: Grad obeleo ulice Rima, višemilionska šteta\nEvropski komesar za ekonomiju i finansije Pjer Moskovisi je istakao da je reč o do sada neviđenoj situaciji, ali i da odluka EK nikoga ne iznenađuje.\n- Ovo je važna etapa, bez presedana, jak i težak trenutak koji se nikada pre nije dogodio - upozorio je Moskovisi, ali i poručio da ima još dosta prostora za reagovanje.\nTakođe je naglasio da se EK ne meša u utvrđivanje budžetskih prioriteta zemalja članica, ali da brine o uticaju neuravnoteženog budžeta na život građana. Moskovisi je pojasnio da rok Italiji ističe 13. novembra, do kada se očekuje revidirani predlog budžeta, posle čega će EK dati novo mišljenje. Poručio je, takođe, da EK želi da nastavi dijalog s Italijom.\nMnogi Briselu zameraju da je preterano ažuran kada je u pitanju Italija sa populističkom vladom, dok, na primer, ne upućuje kritike Francuskoj, čiji je budžet sinonim za još veći deficit, s 2,8 odsto. Stručnjaci iz evropske administracije, međutim, ističu da je italijanska tendencija daleko opasnija od francuske. Dombrovskis je u utorak poručio da odluke EK zavise od činjenica, a ne od političkog izbora, dok je Moskovisi dodao da je, suprotno od primedbi, Brisel još otvoreniji za dijalog, baš zato što je reč o "populistima", čiju je definiciju sam stavio pod navodnike.\nUkoliko Italija odgovori negativno, EU će zapasti u još jednu krizu. Neposredno pre nego što će Brisel izaći sa svojim stavom, predsednik italijanske vlade Đuzepe Konte je poručio da nije predviđen plan B.\nOceniteDopada mi se 68 Ne dopada mi se 5


Obuka za srednjoškolce vršnjačke edukatore - Zaječarska hronika\nU Vrnjačkoj banji održan je petodnevni trening za promotere bezbednosti u okviru projekta „Youth and security culture – Be free, be safe“ koji realizuje Timočki omladinski centar uz podršku Misije OEBS-a u Srbiji.\nObuku je prošlo i 16 mladih iz Zaječara i Bora, među kojima su i članovi Đačkog parlamenta Tehničke škole u Zaječaru: Marija Čokojević, Andrija Đordjević, Dimitrije Stamenković, Đorđe Milutinović, Predrag Redić i Stefan Nicić.\nNa skupu je bilo reči o opštoj bezbednosti, ljudskim pravima i pravima mladih, bezbednosti mladih u zajednici, institucijama bezbednosti, ponašanju mladih u situacijama sa povećanim rizikom bezbednosti i dr.\nUčesnici obuke biće promoteri bezbednosti u svojoj lokalnoj zajednici, a samim tim stvarati i sigurno i bezbedno okruženje za svoje vršnjake.\nPrvi naredni korak biće radionice u srednjim školama u Zaječaru i Boru.\nTagovi: oebstehnička školatocvrnjačka banjavršnjački edukatori\nPrethodno Uskoro hleb iz zaječarskog pogona kompanije Don Don\nSledeće Prezentacija u Boru: Uskoro Katastar rudarskog otpada


Fitnessi SPA centar\nKontaktInfo i rezervacije\nNaslovna / Restoran\nEkskluzivni restoran Hotela "Stari Krovovi" je dobio novi, renovirani izgled! Slike mozete pogledati ovde\nRestoran hotela "Stari Krovovi" nadaleko je čuven po dobroj usluzi, ljubaznom osoblju i raznovrsnim jelima bogatih ukusa o kojima se kasnije dugo i sa uživanjem priča. Vrhunski majstori i pravi poznavaoci kako domaćih, tako i internacionalnih kuhinja, svakodnevno pripremaju sveža i ukusna jela sa menija, a kojima ćete i Vi i svi vaši gosti biti zaista oduševljeni! Sala restorana može da primi ukupno 270 gostiju, prilagodljiva je za sve vrste svečanosti, slavlja, zabava, poslovnih sastanaka i drugih skupova. rado ćemo Vam izaći u susret i prilikom organizacije pomoći da uklopite sve detalje, kako bi događaj protekao u punom sjaju i sa uslugom na najvišem mogucem nivou! dobrom raspoloženju svakako će doprineti prijatan ambijent i muzika po vašem izboru.\nNudimo Vam i kompletnu organizaciju svečanosti do najsitnijih detalja, tako da tokom boravka u "Starim Krovovima" možete u potpunosti da se opustite i prepustite proslavi značajnih događaja. sve prostorije su klimatizovane, a obezbeđen je i parking za automobile i autobuse koji je pod stalnim video nadzorom i nadzorom noćnog čuvara. Više informacija...\nTajne dobrog poslovanja, ugovori i dobro realizovani projekti oduvek se vezuju za ambijent lišen strogog i formalnog kancelarijskog stila. Uz prijatnu atmosferu i ukusna jela, kakve nudi upravo restoran hotela "Stari Krovovi", uspešni poslovni rukočvi doprineće usponu Vaseg poslovanja. Kada planirate velike poslovne sastanke i proslave, moguće je i unapred rezervisati mesta, ali i parking za sve učesnike koji dolaze sopstvenim automobilom.


Održana 139. redovna sjednica Vlade Federacije BiH\nVlada Federacije BiH je na današnjoj 139. redovnoj sjednici u Sarajevu, usvojila informaciju o povećanju penzija za 3,5 posto.\nNaime, odlukom Upravnog odbora Federalnog zavoda PIO, sve penzije, sa izuzetkom najviših i onih ostvarenih u 2018. godini, povećavaju se za 3,5 posto. Odlukom o akontativnom usklađivanju obuhvaćene su minimalne i zajamčene penzije ostvarene i u 2018. godini, koje će, također, biti povećane za 3,5 posto.\nFederalna vlada je utvrdila Nacrt zakona o Ustavnom sudu FBiH, s ciljem provođenja presude ovog suda od 26.4.2017. godine, kojom je Parlamentu FBiH naloženo donošenje Zakona o Ustavnom sudu FBiH. Zakon razrađuje pitanja samostalnosti i upravno-materijalne neovisnosti Ustavnog suda FBiH, uključujući plaće i druga primanja njegovih sudaca.\nUtvrđen je i Nacrt zakona o suzbijanju organiziranih oblika krivičnih djela, organiziranog kriminala, terorizma i međukantonalnog kriminala, koji propisuje osnivanje, organizaciju, nadležnost i postupanje posebnih odjela Vrhovnog suda Federacije BiH i Federalnog tužilaštva.\nVlada je utvrdila Prijedlog zakona o izmjenama Zakona o stečajnom postupku, čiji je cilj omogućavanje provođenja presude Ustavnog suda Federacije BiH od 23.3.2016. godine, kojom je utvrđeno da članovi 33. i 40. Zakona o stečajnom postupku nisu u suglasnosti sa Ustavom FBiH.\nS ciljem usklađivanja sa zakonom na nivou Bosne i Hercegovine, Federalna vlada je utvrdila Nacrt zakona o slobodnim zonama u FBiH. Prema definiciji, slobodna zona obuhvaća dio carinske teritorije u FBiH koji je posebno ograđen i označen, a u kojem se obavljaju posebne i zakonima utvrđene djelatnosti.\nVlada je utvrdila Prijedlog odluke o izmjenama i dopunama Budžeta FBiH za 2018. godinu, kojim će neutrošena sredstva iz 2017. godine od 107 miliona KM namijenjena za izgradnju autocesta i brzih cesta na razdjelu Federalnog ministarstva prometa i komunikacija biti planirana za 2018. godinu na isti način i sa istom namjenom.\nUsvojen je i konsolidovani izvještaj o izvršenju budžeta Federacije BiH, kantona i općina, te finansijskih planova vanbudžetskih fondova za 2017. godinu, u kojem je navedeno da su ukupni prošlogodišnji prihodi iznosili 8,222 miliona KM, što je za 641,1 miliona KM ili za 8,5 posto više u odnosu na 2016. godinu.\nRazmatran je program poljoprivrednih poticaja vrijedan 58.200.000 KM, o čemu će se Vlada izjašnjavati na sljedećoj sjednici, a usvojen Programa utroška s kriterijima raspodjele sredstava poticaja za veterinarstvo u iznosu od 2,4 miliona KM.\nVlada FBiH je donijela nekoliko odluka o prihvatanju zaduženja Federacije BiH kod međunarodnih finansijskih institucija za finansiranje projekata na Koridoru Vc, čijom će se realizacijom dobiti novih 40 kilometara autoputa.\nDanas je Vlada iz tekuće izdvojila 150.000 KM za izgradnju Centra za autizam u Tuzli.\nDonesena je Odluka da dobit Lutrije Bosne i Hercegovine za 2017. godinu, u iznosu od 812.085 KM, bude raspoređena za investiranje i razvoj društva, kako je i predložio Nadzorni odbor Lutrije BiH.


Da li će novi Zakon o finansiranju lokalnih samouprava, gradove i opštine dovesti do bankrota, pitaju se i negoduju čelnici gradova i opština - Pirot Plus Online\nDa li će novi Zakon o finansiranju lokalnih samouprava, gradove i opštine dovesti do bankrota, pitaju se i negoduju čelnici gradova i opština\n27. jun 2016. 13:30 Lokalna samouprava Pirot Plus Online\nNovi Zakon o finansiranju lokalne samouprave mogao bi da dovede do negodovanja gradonačelnika i predsednika opština zbog najave drastičnog smajenja državne kase od oko osam milijardi dinara.\nPojedini gradonačelnici najavljuju da će pokrenuti inicijativu za promenu tog Zakona. Neki kažu da će to dovesti do bankrota ukoliko se propisi usvoje. U tom slučaju moraće da se povećavaju porezi na imovinu gradjana i odmah urade popisi imovine . Biće ukinute i takse velikim kompanijama i bankama koje je naplaćivala lokalna samouprava . Predsednici kažu da su svesni da je zbog pregovora sa MMFom ovakav Zakon nužan.\nVladan Vasić, gradonačelnik, koji je , inače član Odbora za finansije u Stalnoj konferenciji gradova i opština, rekao je da će ovo unazaditi razvoj našeg grada. - - Opasnost preti mnogim infrastrukturnim projektima koji su započeti , ali će znatno uticati i na mnoga davanja po kojima je Grad Pirot do sada bio karakterističan.Vasić očekuje da će se ipak naći neko srednje rešenje. Jer ako se promeni odnos 8o : 20 koji je do sada bio u korist lokalnih samouprava kada su u pitanju porezi na zarade i odluči da to bude ,, pola-pola,,onda je jasno na će Piroz izgubiti više stotita miliona dinara, rekao je gradonačelnik Vasić.\nSlično reaguje većina gradonačelnika i predsednika Opština u srbiji, a medju njima i gradonačelnici i predsednici koji su članovi vladajuće SNS.\nU nastavku prenosimo delove iz obrazloženja Nacrta Zakona o lokalnoj samoupravi.\nIZ OBRAZLOŽENJA RAZLOZI ZA DONOŠENJE ZAKONA\nCilj donošenja novog zakona je stvaranje jasnih zakonskih pravila kojima se definiše sistem finansiranja jedinica lokalne samouprave, čime se stvara ambijent stabilnosti i predvidivosti u planiranju prihoda prilikom priprema odluka o budžetu jedinica lokalne samouprave i postiže vertikalna ravnoteža u raspodeli prihoda između različitih nivoa države.\nFinansiranje lokalne samouprave treba da bude sistemski uređeno i da počiva na potrebama koje one imaju. Da bi sistem finansiranja lokalne samouprave bio održiv, neophodno je da ukupni prihodi lokalne samouprave odgovaraju nadležnostima koje lokalne samouprave finansiraju, da postoji strukturna ravnoteža prihoda i rashoda i da se poštuje princip garancije dovoljnosti prihoda za obavljanje funkcija, odnosno za obavljanje izvornih i poverenih nadležnosti.\nNova zakonska rešenja imala su za cilj usaglašavanje samih naziva i poreskog karaktera izvornih prihoda jedinica lokalne samouprave, integrisanje istorodnih javnih dažbina, kao i stvaranja ambijenta predvidivosti troškova za obveznike kada su u pitanju lokalne javne dažbine. Ovim zakonom propisan je drugačiji, transparentniji sistem obračuna nenamenskog transfera jedinicama lokalne samouprave koji će promeniti upravljanje javnim finansijama na lokalnom nivou vlasti. Time se garantuje sigurnost i predvidljivost sistema nenamenskog transfera koji se dodeljuje jedinicama lokalne samouprave iz budžeta Republike Srbije.\nIntegrisanjem istorodnih javnih dažbina unapređuje se poslovni ambijent i intenziviraju se privredne aktivnosti što se pozitivno odražava na njenu konkurentnost. Takođe, uvođenje podsticaja za ubiranje izvornih prihoda kroz transfer po osnovu poreskog napora ima za posledicu efikasiji rad lokalnih poreskih administracija na prikupljanju javnih prihoda, prvenstveno poreza na imovinu. Uvođenje transfera po osnovu kapitalne intenzivnosti predstavlja, na indirektan način i dobar podsticaj za nove investicije i dugoročan i stabilan ekonomski razvoj.\nNova zakonska rešenja imaju za cilj i da unaprede predvidivost sredstava budžeta jedinica lokalne samouprave i stvore ambijent predvidivosti troškova za obveznike kada su u pitanju lokalne javne dažbine.\nOsnovni ciljevi reforme finansiranja lokalne samouprave u Republici Srbiji su unapređenje sistema finansiranja kroz uređenje izvornih i ustupljenih prihoda u skladu sa principima dobrog ekonomskog upravljanja; podsticanje efikasnosti u prikupljanju izvornih prihoda, naročito poreza na imovinu; kao i u raspolaganju javnim sredstvima kroz sistemsko podsticanje da se više koriste potencijali poreza na imovinu u statici, kao i stvaranje uslova za lokalni ekonomski razvoj i efikasnost poreskog sistema kroz reformu sistema izvornih lokalnih prihoda. Takođe, ovi ciljevi se ogledaju u uspostavljanju sistemskog podsticanja osetnijeg povećanja učešća javnih investicija u ukupnim rashodima opština i gradova, kao i u vertikalnoj ravnoteži u raspodeli prihoda i nadležnosti između različitih nivoa države.\nNamera zakonodavca da se integrišu slične dažbine je radi smanjenja broja neporeskih prihoda, te je u tom smislu izvršena integracija lokalne komunalne takse za držanje motornih drumskih i priključnih vozila osim poljoprivrednih vozila i mašina u porez na upotrebu motornih vozila, koji je prihod budžeta Republike. Integrisanje lokalnog u republički prihod ima za cilj pojednostavljivanje plaćanja javnih dažbina prilikom registracije motornih vozila. Takođe, nadomeštanje izgubljenih prihoda od navedene takse izvršeno je povećanjem iznosa nenamenskog transfera koji se dodeljuje jedinicama lokalne samouprave. Naknada za zaštitu i unapređenje životne sredine, koja je de facto kvazi porez na imovinu, jer se plaća u apsolutnom iznosu po metru kvadratnom nepokretnosti, kao i lokalna komunalna taksa za isticanje firme na poslovnom prostoru intergišu se u porez na imovinu. Na ovaj način stvaraju se predvidivi uslovi poslovanja pravnih lica, odnosno postiže se pozitivan efekat na privredu u celini jer se, u slučaju tkz. firmarine, ukida nepredvidiva javna dažbina za poslodavace na teritoriji različitih jedinica lokalne samouprave. Time se stvara ambijent discipline lokalne administracije i uslovi za opstanak velikog broja privrednih subjekata.\nKada se radi o ustupljenim prihodima, izvršena je promena procenta preraspodele prihoda od poreza na zarade, tako da 50% ovog prihoda pripada budžetu jedinice lokalne samouprave, a 50% budžetu Republike Srbije. Ovako utvrđena preraspodela prihoda od poreza na zarade je opravdana, jer je reč o porezu koji je potencijalno znatan automatski stabilizator i redistributivni instrument, koji kao takav treba da pripada velikim delom centralnoj državi, kao što je i praksa u velikom broju evropskih država, a čime se ujedno ostvaruje i jedan od ciljeva ovog zakona, a to je vertikalna ravnoteža u raspodeli prihoda i nadležnosti između različitih nivoa države, kao i da teret fiskalne konsolidacije bude ravnomerno raspodeljen na sve nivoe države.\nTransferi se sistemski uređuju i predviđa se postojanje pet vrsta nenamenskog transfera: transfer za ujednačavanje, opšti transfer, transfer po osnovu poreskog napora, transfer po osnovu kapitalne intenzivnosti i tranzicioni transfer. Imajući u vidu da je ovim Zakonom finansiranje lokalnih samouprava sistemski uređeno i počiva na principima stabilnosti, transparentnosti, predvidljivosti i jednostavnosti, uvedena su sistemska pravila za izračunavanje i raspodelu svih vrsta transfera uz obezbeđenje egzaktnog mehanizma za ujednačavanje u cilju smanjivanja regionalnih i lokalnih razlika.\nNaime, ukupan nenamenski transfer iznosi 1,48% ostvarenog bruto domaćeg proizvoda prema poslednjem objavljenom podatku republičkog organa nadležnog za poslove statistike. Za utvrđivanje visine pojedinih vrsta nenamenskih transfera, propisanih ovim zakonom, procena visine prihoda, ukupno i po strukturi, po pojedinim jedinicama lokalne samouprave, vrši se na bazi ostvarenja ovih prihoda, prema podacima Uprave za trezor za poslednju godinu za koju postoje raspoloživi podaci, a na osnovu parametara iz fiskalne strategije.\nPravo na transfer za ujednačavanje ima jedinica lokalne samouprave čiji je procenjeni iznos prihoda od ustupljenih poreza po stanovniku, za godinu za koju se utvrđuje iznos nenemenskog transfera, manji od 70% procenjenog prosečnog prihoda po stanovniku od ustupljenih poreza svih jedinica lokalne samouprave.\nPredložena metodologija obračuna nenamenskog transfera i uvođenje novih transfera (transfer po osnovu poreskog napora i transfer po osnovu kapitalne intezivnosti) imaju podsticajne efekte, u smislu da stimulišu jedinicu lokalne samouprave da ostvaruje višu naplatu svojih prihoda, odnosno ima veće učešće kapitalnih rashoda u ukupnim rashodima, čime se stvara mogućnost ostvarivanja većeg iznosa transfera koji se raspodeljuje toj jedinici lokalne samouprave. Tako se transfer po osnovu poreskog napora utvrđuje u visini od 5% ukupnog nenamenskog transfera i raspodeljuje se jedinicama lokalne samouprave po kriterijumima iz ovog zakona, a transfer po osnovu kapitalne intenzivnosti se utvrđuje u visini od 5% ukupnog nenamenskog transfera i raspodeljuje se na bazi kriterijuma koji definiše kapitalnu intenzivnost rashoda jedinice lokalne samouprave.\nNova zakonska rešenja predviđaju ukidanje transfera solidarnosti koji se po pojedinim jedinicama lokalane samouprave, izuzev gradu Beograda, vršio na osnovu stepena, odnosno grupi razvijenosti, jer je njegova primena dovela do nelogičnosti i nesrazmernosti u dodeli transfernih sredstava, kao i do netransparentne i neravnopravne raspodele transfera.\nU cilju unapređenja efikasnosti sistema finansiranja i afirmacije principa inkluzivnosti, neophodno je bilo unaprediti položaj i rad Komisije za finansiranje lokalne samouprave, koja treba da predstavlja primer primene dobre prakse u smislu mehanizma za obezbeđenje institucionalnog dijaloga Vlada Republike Srbije i lokalne samouprave. Ona se formira kao zajedničko telo Vlade Republike Srbije i Stalne konferencije gradova i opština, a njen cilj je, između ostalog, da prati vertikalnu i horizontalnu ujednačenost sistema, kao i rezultate postojećeg sistema finansiranja lokalne vlasti.


RTV Mir - BRNABIĆ: HITNO PISMA PREMIJERIMA O PONAŠANJU PRIŠTINE\nBRNABIĆ: HITNO PISMA PREMIJERIMA O PONAŠANJU PRIŠTINE\nČetvrtak, 08. novembar 2018, 18:46\nBEOGRAD - Premijerka Srbije Ana Brnabić danas je na sednici Vlade zatražila da se u najkraćem mogućem roku pripremi tekst pisma koje će ona u ime Vlade uputiti predsednicima vlada svih zemalja na svetu, a kojim će ukazati na odluke i ponašanje Prištine kojim se ugrožavaju mir i stabilnost u regionu.Vlada Srbije, kako se navodi u saopštenju za medije, pismima želi da skrene pažnju i upozori pojedinačne zemlje na kršenje svih postignutih dogovora, regionalnih inicijativa i međunarodnih sporazuma, a čime Priština namerno i direktno urušava atmosferu dijaloga.\nSve se to događa, kako se navodi, u trenutku kada Srbija ulaže maksimalan napor za intenziviranje dijaloga, a u cilju dugoročnog mira, stabilnosti i prosperiteta za sve stanovnike ovog dela Evrope.\nPredsednica Vlade je naglasila neophodnost da se komunikacija sa svim partnerima širom sveta pojača kako bi svi bili svesni kompleksnosti situacije u kojoj Srbija vodi dijalog, a čime bi se na najdirektniji način dala puna podrška naporima predsednika Srbije Aleksandra Vučića i obezbedila što veća sigurnost za narod na Kosovu.\nHodžaj poziva na bojkot srpskih proizvoda\nPotpredsednik Vlade Kosova, Enver Hodžaj, pozvao je građane na Kosovu da bojkotuju srpske proizvode koliko god je to moguće i da kupuju robu proizvedenu na Kosovu.\nHodžaj je za Telegrafi rekao da dodatni porez od 10 odsto, koje je vlada u Prištini uvela na proizvode iz Srbije i Bosne i Hercegovine, "brani interese kosovske države, jača je i štiti lokalnu proizvodnju", navodi se u pregledu pisanja kosovske štampe koji objavljuje Unmik.\nOn je rekao da je odluka doneta kako bi se Beograd sprečio da finansira kampanje protiv Prištine.\n"U nekom trenutku, rekli smo 'ne' Miloševićevom režimu putem bojkota, civilnog otpora i oružanog rata, danas, mi želimo da blokiramo srpsku ekonomiju i odluka je prava", rekao je Hodžaj.\nOn je dodao da će kosovska vlada nastaviti da se pridržava ove odluke.\n"Mislim da odluka kao što je ova štiti interese kosovske države, suverenitet Kosova, teritorijalni integritet, ali iznad svega, štiti lokalne proizvode", tvrdi Hodžaj.


Deveti DIDS početkom marta u Beogradu - teme GDPR i digitalno poslovanje\nPrvi blok DIDS konferencije pod nazivom „Sajber ličnost“ posvećen je sve aktuelnijoj temi u Evropi GDPR-u, tačnije opštoj uredbi o zaštiti podataka o ličnosti, koja krajem maja stupa na snagu u EU i utiče i na poslovanje pojedinih poslovnih subjekata u Srbiji. O njoj, a i o drugim aspektima privatnosti na Internetu, moderator Vladimir Radunović razgovaraće sa učesnicima panel diskusije.\nUvodno predavanje u ovu temu održaće Tomas Rikert, predsedavajući Foruma za nazive i brojeve u Udruženju internet Industrije “eco” koji će da održi i uvodno predavanje u pomenutu temu. U diskusiji će se pridružiti i Kormak Kalanan, direktor kompanije “Aconite Internet Solutions” iz Irske, kao i Nevena Ružić, pomoćnik generalnog sekretara pri Povereniku za informacije od javnog značaja i zaštitu podataka o ličnosti.\nUlaz na DIDS 2018. besplatan, prijavite se na vreme\nTokom drugog bloka na konferenciji koji nosi naziv “Digitalno nasleđe”, govoriće se o digitalizaciji u kulturi i nauci, dok je moderator dr Tamara Vučenović. Pre panel diskusije, uvodno predavanje održaće Matjaž Filo, rukovodilac Sektora za IT na Fakultetu društvenih nauka u Ljubljani, dok će u samoj diskusiji učestvovati i dr Adam Sofronijević, zamenik direktora Univerzitetske biblioteke “Svetozar Marković” u Beogradu, i Nikola Božić, programski direktor Istraživačke stanice Petnica.\nModerator trećeg bloka na konferenciji koji nosi nazov “Online poslovanje”, biće Radomir Lale Marković. Na početku samog bloka biće predstavljeni rezultati istraživanja “Indeks digitalne vitalnosti malih, mikro i srednjih preduzeća u Srbiji 2017”, koje je po prvi put urađeno u Srbiji. Nakon toga, publika će se upoznati sa pojedinim domaćim firmama koje u svom poslovanju uspešno koriste sve prednosti Internet tehnologija na nacionalnim internet domenima.\nKako iz organizacije napomijnu DIDS je, kao i do sada, besplatan za sve posetioce, uz obaveznu registraciju zbog ograničenog broja mesta. Takođe, prijave se otvaraju do kraja februara, te svoje mesto možete obezbediti preko zvaničnog sajta DIDS-a.\nPrenos uživo sa DIDS 2018. konferencije možete pratiti na dan konferencije (6. marta) putem video plejera:


Prvi festival "Art zona za sve" u Zaječaru | Za media\nDečiji centar Zaječar u ponedeljak, 19. septembra otvara Prvi regionalni inkluzivni festival kulturnog stvaralaštva dece i mladih "Art zona za sve". Planirane su umetničke radionice, dečje predstave, promocija omladinskih aktivističkih filmova i koncerti nekoliko horova.\nGosti festivala dolaze iz Bugarske a pokrovitelj manifestacije je Republičko ministarstvo kulture i informisanja. Festival će trajati do 23. septembra a organizatori festivala kažu da će dvorište centra biti pokriveno i da će se program odvijati bez ikakvih smetnji i u slučaju kiše.\nArt zona za sve\nZaječar: Počelo druženje u Art zoni za sve (VIDEO)\nNarednih nekoliko dana Dečiji centar u Zaječaru je domaćin Međunarodnog inkluzivnog festivala dečijeg i omladinskog...Više\nPLESIĆ od 19. septembra i u Dečijem centru u Zaječaru\nU okviru manifestacije "Art zona za sve", u petak 15. septembra, biće promovisan novi program Dečijeg centra u Zaječaru...Više


utorak, 5. decembar 2017. 10:07h\nZa cenu od 38 miliona dinara ili oko 320 hiljada evra, prokupačka opština je tokom jučerašnjeg dana zaključila ugovor o kupovinu DSK Toplice, koji je nakon toga i overen kod notara.\nProstor nekadašnje DP Toplice foto: arhiva\nTime je završena nedoumica oko preuzimanja ovog nekadašnjeg uspešnog preduzeća koje je krajem maja 2007. godine privatizovano iz stečaja za 24 miliona dinara što je po tadašnjem kursu bilo oko 295 hiljada evra. Tadašnja Agencija za privatizaciju je oglas za prodaju raspisala sredinom decembra 2006. godine.\nPredsednik opštine Prokuplje Aleksandar Simonović je nakon potpisivanja ugovora najavio brzo premeštanje zaposlenih radnika JKP “Hammeum” u kupljeni prostor.\nTo će zavisiti od odluke nadležnih u “Hammeumu”, ali se nadam da će to brzo uraditi. Većinu radova na adaptaciji tog prostora će raditi zaposleni u preduzeću, tako da ne očekujemo veće dodatne troškove – rekao je Simonović.\nOn naglašava da je kupovina nekadašnje Toplice od izuzetnog značaja za opštinu jer su sadašnji izdaci za zakup prostora na nekoliko lokacija gde su smešteni zaposleni u “Hammeumu” veliki te da će se time napraviti ogromna ušteda u budžetu.\nMeđutim, iako u lokalnoj samoupravi tvrde da je sve urađeno po zakonu prilikom ove transakcije te da je ispoštovana procedura, opozicija ima drugačije mišljenje pa je pre nekoliko dana podneta i krivična prijava protiv predsednika opštine Aleksandra Simonovića i drugih odgovornih lica, zbog kako demokrate sumnjaju nepoštovanja procedure i time što je preduzeće kupljeno direktnom pogodbom bez adekvatnih procena relevantnih službi.\nDosadašnji vlasnik DSK Toplice je izvesni Zoran Stanovčić iz Herceg Novog, a upućeni kažu da su zgrade, kancelariski prostor i proizvodne hale nekadašnje Toplice potpuno oronule te da je potrebna kompletna rekonstrukcija.\nVerovatno će pravo stanje i procenu adaptacije uradiće nadležni u “Hammeumu” nakon što se uvedu u taj prostor.\nFOM po drugi put prodat iz stečaja\nFabrika obojenih metala ni iz drugog pokušaja nije dobila vlasnika\nUklonjen “jugo” ispred zgrade opštine\nČistka u prokupačkoj opštini, sigurni samo članovi, preletači i penzioneri na funkcijama\n-5 #31 Marijana 06-12-2017 10:14\nDrago mi je da je vracena,a iskreno se nadam da ce opet biti kao nekada da proradi


Kako izgleda bolnica za najmlađe koju su sagradili ljudi dobrod srca\nPočetna / DOŽIVETI STOTU / Kako izgleda bolnica za najmlađe koju su sagradili ljudi dobrod srca\nSana Life 16. maja 2018.\tDOŽIVETI STOTU, HIPOKRAT, ZDRAVLJE Ostavite komentar\nUkupna površina novog objekta je 750 kvadratnih metara, a ukupna vrednost projekta je preko 100 miliona dinara. NURDOR je inicijator i organizator celog ovog projekta, od idejnog rešenja do pronalaska i angažovanja izvođača radova i nabavke nameštaja i opreme. Organizovali smo više od 400 akcija u kojima je učestvovalo preko 1.000 volontera, a građani Srbije poslali su 240.000 SMS poruka.\nIzgradnjom novog odeljenja prošireni su kapaciteti bolnice za 100% i nivo higijenskih, medicinskih i ljudskih uslova postavljen je tako da odgovara najsavremenijim klinikama ovog tipa u Evropskoj uniji. Novu bolnicu sačinjava odeljenje za hospitalizaciju, odeljenje intenzivne nege i dnevna bolnica. Sva medicinska oprema je nova i predviđen je adekvatan broj lekarskih ordinacija i ambulanti, što će medicinskom timu niške bolnice omogućiti najbolje uslove za rad i lečenje dece.\nOno na šta NURDOR posebno skreće pažnju u svom radu jeste neophodnost da se uslovi u pedijatrijskim zdravstvenim centrima u Srbiji prilagode deci i da njihove potrebe i dostojanstvo porodica koje se nalaze u procesu lečenja budu prioriteti. Ovi principi su bili glavne vodilje izgradnje novog odeljenja u Nišu od samog njegovog temelja, pa tako (i) svaka soba ima svoje kupatilo i dodatni krevet za roditelja-pratioca, (ii) i odeljenje za hospitalizaciju i dnevna bolnica imaju igraonicu i dnevnu sobu, na raspolaganju deci i roditeljima, (iii) enterijer celog objekta je prilagođen deci, u veselim bojama i sa dečjim motivima na svakom koraku. Ono što posebno izdvajamo je vid „humane terapije“ koji će prvi put biti primenjen u Srbiji, a koji podrazumeva da dete koje prima hemioterapiju ne mora biti izolovano u bolničkoj sobi, već su za to omogućeni uslovi u igraonicama.\n„Nijedan svetski jezik ne poznaje reči koje bi mogle opisati ovaj osećaj! Nalazimo se danas, i to baš u godini u kojoj obeležavamo 15 godina rada, ispred jednog ostvarenog sna, koji smo stidljivo zamislili pre četiri godine i govorili u sebi kako bi to bilo lepo da u ovoj našoj zemlji i bolesna deca budu srećna deca, jer je neko uradio sve da pazi na njihovo detinjstvo, i da roditelji bolesne dece budu ljudi kojima nije uskraćeno pravo na dostojanstvo. I evo, uspeli smo! Ova nova bolnica nije samo zgrada i ustanova, već posebno mesto koje ima udahnut život i veliko srce u koje su deo sebe ugradili svi oni koji su nam u ovom poduhvatu pomogli, na čemu smo neizmerno zahvalni. I od danas ostaje da služi pre svega našoj deci, ali i kao jedan veliki svetionik, vidljiv iz svakog dela naše zemlje, koji je tu da pokaže kolika može da bude moć malih ljudi kada se udruže u ostvarenju velikog cilja!“ rekla je Joland Korora, predsednica UO NURDOR-a.\nNurdor želi da zahvali svim građanima Srbije, donatorima i prijateljima koji su dali svoj doprinos u izgradnji novog dečjeg hemato-onkološkog odeljenja u Nišu. Neka vaša dobra dela služe na uzor svima, a bilo kakve reči naše zahvalnosti vama bile bi male, pa ostavljamo da svako dete koje iz ove bolnice izađe zdravo i srećno bude najveće hvala za sve što ste učinili.\nOznakedeca Niš NURDOR SMS terapija volonteri\nPrethodni Bosioče moje zeleni\nSledeći “Nedelja pacova” – film o stradanju jednog grada\nPromo spot koji prikazuje sve niške znamenitosti na poseban i zanimljiv način oduševio je više …


Stravični snimci požara u Portugaliji - Sputnjik Srbija\n05:32 31 Mart 2020\nStravični snimci požara u Portugaliji\n20:45 18.06.2017 (osveženo 21:12 18.06.2017) Preuzmite kraći link\nNajviše ljudi je izgorelo pokušavajući da automobilom pobegnu iz ugroženog područja, preneo je Bi-Bi-Si.\nOko 600 vatrogasaca i 160 vatrogasnih vozila od juče posle podne pokušavaju da obuzdaju vatrenu stihiju koja se raširila na nekoliko frontova, naveo je AFP.\nPrema rečima portugalskog premijera Antonija Koste, ovo je najveća tragedija koja je zadesila Portugaliju poslednjih godina.\nOn je rekao da bi broj nastradalih mogao da bude i veći i da je prioritet spasiti sve one koji su još u opasnosti.\nKako je prethodno izjavio sekretar Ministarstva unutrašnjih poslova Horhe Gomez, 22 osobe su izgorele u svojim automobilima, tri osobe su se ugušile, a od 16 povređenih, među kojima je pet vatrogasaca, dve osobe su zadobile teže povrede.


grave |Plejer - Blog o muzici\nLegendarni švedski death metal sastav Entombed A.D, takođe švedski sastav Grave i gosti nastupiće 8. oktobra u Domu omladine u Beogradu, saopštio je organizator ovog događaja. Karte za ovaj događaj u pretprodaji\nPuštene u prodaju ulaznice za Entombed A.D.\nUlaznice za nastup švedskog death metal benda Entombed A.D. puštene su u prodaju po ceni od 1.600 dinara. Karte su se u prodaji, zbog velikog interesovanja fanova, našle pre planiranog datuma (15. avgust) i moći će da se kupe u Felixu (Beograd) i Mungosu (Novi Sad).\nLegendarni švedski death metal sastav Entombed A.D, takođe švedski sastav Grave i gosti nastupiće 8. oktobra u Domu omladine u Beogradu, saopštio je organizator ovog događaja. Karte za ovaj događaj u pretprodaji će koštati 1.600 dinara, dok će na dan koncerta cena biti 2.000 dinara.Ulaznice se mogu kupiti u Felix šopu u Beogradu, kao i u Mungos šopu u Novom Sadu, a prodaja počinje


source.ba | Nekoliko načina da popravite telefon prije servisa\nSistem i aplikacije će zauzeti prostor i u ROM i u RAM memoriji. Korišćenje cjelokupne memorije telefona može izazvati probleme. Sistem i aplikacije moraju da stvaraju privremene fajlove. Ažuriranja aplikacija prvo moraju da se preuzmu sa interneta i sačuvaju u loklanoj memoriji prije nego što se instaliraju. To znači da, ako potpuno zauzmete memoriju telefona preuzimanjem novih aplikacija, postavljanjem pjesama ili pravljenjem video snimaka najvećeg kvaliteta, performanse vašeg telefona bi mogle da trpe. Ažurirane verzije aplikacije neće moći da se instaliraju. Nećete moći da pruzmete najnoviju verziju operativnog sistema. Zbog toga bi uvijek trebalo da imate nešto slobodne memorije na telefonu, npr. 1 GB ROM-a.\nMože se desiti da Vaš telefon prestane da se povezuje sa internetom. Problem može imati veze sa mobilnom ili Wi-Fi mrežom. U tom slučaju, trebalo bi da resetujete podešavanja mreže. Nikakvi podaci neće biti obrisani, ali telefon će probati da se poveže sa mrežom pomoću unaprijed određenih podešavanja, odnosno onih koja obično rade bez ikakvih problema. Tako da možete da probate i vidite da li će ova opcija riješiti neočekivane problema sa Vašim telefonom.\nAko ništa drugo ne pomogne, preostaje vam najradikalnije rješenje, koje eleminiše sve probleme koji ne zahtjevaju servisiranje telefona, predstavlja resetovanje telefona na fabrička podešavanja. Posledica toga je da se telefon automatski vraća u stanje u kojem je bio kada ste ga prvi put izvadili iz kutije. Ali nemojte zaboraviti da ova operacija uklanja sve podatke sa memorije telefona, ne samo podatke vezane za aplikacije, već i slike i ostale fajlove. Zbog toga, prije nego što ovo uradite, obavezno sačuvajte sve bitne podatke da biste mogli da vratite prethodni sadržaj na telefon. Zatim možete bezbjedno da resetujete telefon na fabričko podešavanje. Nakon nekoliko minuta, kada se proces završi, moraćete ponovo da se ulogujete na sve servise koje koristite i ponovo instalirate svoje aplikacije. Ali velika je vjerovatnoća da ćete ovime eliminisati sve probleme i da će telefon biti kao nov.


Efikasnost EU i ciljevi za digitalnu deceniju | PC Press\nEfikasnost EU i ciljevi za digitalnu deceniju\n22. juni 2022. 24. juni 2022. Nenad Gajic\nEvropska unija rizikuje sa ostvarenjem svojih ciljeva za digitalnu deceniju do 2030. godine. Vlade moraju da se fokusiraju na prevazilaženje jaza u digitalnim veštinama, navodi se u izveštaju konsultantske kuće Public First.\nSticanje osnovnih digitalnih veština\nEvropska komisija je prošle godine predstavila viziju za 2030.godinu koja ima za cilj da transformiše region sa 80 odsto stanovništva. Ciljevi su sticanje osnovnih digitalnih veština, veća 5G konekcija, online javne usluge i 75 odsto kompanija u EU koje će koristiti usluge u oblaku.\nMeđutim, prema trenutnoj stopi napretka, trebalo bi da se do 2040. godine ispuni svi ovi ciljevi, navodi se u izveštaju koji je zahtevao Amazon.\nEU je na putu da otvori 1,3 milijarde eura ekonomske vrednosti do 2030. godine ali ako se napredak ubrza, do kraja ove decenije moglo bi da se ostvari dodatnih 1,5 milijadre eura, navodi se u izveštaju.\n„Najveći nedostatak koji smo dobili od naših kupaca i ono što je navedeno u ovom izveštaju je nedostatak digitalnih veština“, rekla je Tanuja Randery, generalni direktor u AWS-u.\nOčekuje se da će prelazak kompanija na korišćenje oblaka biti veliki pokretač rasta. Mnoge kompanije kao što je AWS nude besplatnu obuku za zaposlene kako bi stekli veštine u oblaku. Takođe, obuke su besplatne i za osobe koje traže posao, kako bi se lakše prilagodili raznim oblastima tehnologije.\nPročitajte i: USB-C konektor postaje obavezan za sve uređaje\nMeđutim, u izveštaju se navodi da će samo 61 odsto stanovništva EU imati osnovne digitalne veštine do 2030. godine, što je manje od zadatog cilja i očekivanih 80 odsto.\nMeđu faktorima koji bi mogli da ubrzaju napredak ka ciljevima EU, u izveštaju se ukazuje na povećano korišćenje „oblaka“, veštačke inteligencije i usvajanja velikih podataka od strane kompanija u EU. Takođe, napredak bi se ubrzao i vladinim finansiranja za dalja istraživanja i razvoj.\nMnoge kompanije nisu usvojile nove tehnološke alate i nedostatak kvalifikovanih radnika će verovatno usporiti rast i povećati troškove, navodi se u izveštaju.\nTagovi: Digitalna edukacija, Evropska Unija, kompanije\n← Polovina japanskih preduzeća još uvek koristi Internet Explorer\nStručnjaci smatraju da Elon Musk krši zakon otkazima u SpaceX-u →


„ОВО НЕ СМЕ ДА СЕ ДЕСИ НЕКОМ ПРЕДСЕДНИКУ“\n„OVO NE SME DA SE DESI NEKOM PREDSEDNIKU“\nPredsednik SAD Donald Tramp pokušao je da predstavi kao svoju političku pobedu navode specijalnog savetnika američkog Ministarstva pravde Roberta Milera.\n„Rečeno je da nije bilo dosluha (s Rusijom), da nije bilo opstrukcije pravde. Nikada nije bilo niti će ikada biti. Ovo nikada ponovo ne bi trebalo da se desi nekom drugom predsedniku, ova podvala“, rekao je Tramp na skupu ranjenih ratnih veterana.\nOn je ranije danas objavio brojne poruke na Tviteru u kojima je ukazivao na svoju nevinost i insistirao da je Mulerova istraga politički motivisana. Iako je tačno da Miler nije optužio Trampov izborni štab da je bio u dosluhu s Rusijom, i da ministar pravde SAD Vilijam Bar nije na osnovu Milerovog izveštaja optužio Trampa za opstrukciju pravde, u izveštaju se navodi da je predsednik SAD pokušavao da preuzme kontrolu nad istragom mešanja Rusije u predsedničke izbore 2016. godine i da izdejstvuje Mulerovu smenu kako bi ga sprečio da istražuje da li je šef Bele kuće ometao pravdu.\nTo međutim nije sprečilo Trampa da izjavi da je danas imao „dobar dan“.\nU redigovanom izveštaju u dva toma, na 448 strana, objavljenom posle gotovo dvogodišnje istrage, Miler je naveo više slučajeva u kojima je Tramp naređivao ljudima oko sebe da pokušaju da utiču – da ograniče ili zaustave istragu ruskog mešanja posle Milerovog imenovanja u maju 2017. godine.\nTi Trampovi pokušaji „uglavnom su bili neuspešni, ali u najvećoj meri zbog toga što su osobe u predsednikovom okruženju odbijale ta naređenja ili da se povinuju njegovim zahtevima“, napisao je Miler.\nMiler je procenjivao 10 slučajeva moguće opstrukcije pravde i naveo da ne može definitivno da odluči da li je Tramp izvršio krivično delo opstrukcija pravde.\nMeđu tim slučajevima su Trampovo otpuštanje direktora Federalnog istražnog bioa (FBI) Džejmsa Komija, predsednikova naredba podređenima da otpuste Milera i pokušaji ohrabrivanja svedoka da ne sarađuju. Kad je reč o eventualnom dosluhu Trampovog izbornog štaba i Rusije tokom kampanje za predsedničke izbore 2016. godine, Miler je napisao da je „istraga utvrdila brojne veze između pojedinaca koji su imali veze s ruskom vladom i osoba povezanih s Trampovim izbornim štabom“, ali da „dokazi nisu bili dovoljni za podizanje optužnica“.


Press Online :: Vaterpolo :: Filipović: Želimo da traje dominacija i budemo kao Barselona\nFilipović: Želimo da traje dominacija i budemo kao Barselona\nSrpski vaterpolista Filip Filipović, rekao je da očekuje pravi spektakl u finalu Evropskog prvenstva i da ima veliku želju da pred 18.000 gledalaca u Kombank areni odbrani zlatnu medalju.\nSrbija je juče u polufinalu nadigrala selekciju Grčke (13:7) i u pohodu na treće zlato u nizu čeka boljeg iz duela Mađarska - Crna Gora.\n"Da ne prejudiciramo zaključke da smo u ovom trenutku nepobedivi. Rezultat protiv Grčke možda ne govori pravi odnos snaga, iako je neosporno da imamo kvalitet. Bili smo odlični protiv Grka, rano smo ih "upalili" i kada smo videli da se umaraju, ostvarili sve što smo zacrtali tokom sastanka pre meča", rekao je Filipović Tanjugu.\nFilipović je poručio da je ekipa do sada sve odradila po planu, ali da je neophodno da napravi poslednji korak.\n"Plasirali smo se u "suđeno" finale, koje su nam svi predskazivali. Sada nam preostaje da napravimo najveći i naslađi korak. Igrati finale pred ovakvom publikom velika je čast. Dosanjao sam da pre 10 godina da osvojim trofej pred domaćom publikom, ali pred ovolikim brojem... To je želja i san svakog sportiste, posebno u vaterpolu, koji je "mali sport" i zbog prirode i infrastrukture bazena ne može mnogo da primi ljudi", naveo je levoruki bombarder.\nOn je apelovao da se za finale proširi kapacitet Arene i postave rekordi po broju navijača na jednom meču.\n"Ovo prvenstvo je posebno jer nikada nismo imali priliku da igramo u ovakvoj atmosferi i pred ovolikim brojem gledalaca. Nadam se da će se kapacitet povećati. Ne vidim razlog zašto ne bismo obarali rekorde, kada smo kao domaćini uvek to radili", poručio je Filipović i dodao da mu je svejedno ko će biti rival u finalu.\nSadašnjoj trofejnoj generaciji u vitrinama nedostaje samo zlatna medalja sa Olimpijskih igara, ali bivši vaterpolista Partizana i Radničkog iz Kragujevca veruje da će i taj cilj biti ostvaren.\n"Osvojili smo skoro sve, dominacija je bila. Igramo sjajan vaterpolo, dokazali smo da možemo i glavni cilj je Olimpijada. Želimo pre toga da obradujemo publiku i iskoristimo sav naboj sa tribina", naveo je on i dodao da želi da sledi primer fudbalskog kluba Barselona, koji je prošle godine bio vladar Evrope sa pet trofeja.\n"Voleo bih da potraje dominacija kao što traje u Barseloni. Ne bih pričao o rezultatima, nama je lepo i imamo odličnu atmosferu u ekipi. Verujem da će sve biti kako treba i da ćemo zdravi dočekati Olimpijadu", zaključio je najbolji igrač sveta u izboru sajta "Waterpolo world".\nFinale prvenstva Evrope igra se u subotu od 17.45.


Gastarbajteri u Srbiji: Štrajk glađu radnika iz Indije\nOko 40 radnika iz Indije, koji su bili angažovani na izgradnji puteva u Srbiji, štrajkovali su ispred Osnovnog suda u Kraljevu 16. i 17. avgusta\nSlučaj radnika iz Indije koji su nedavno štrajkovali glađu u Kraljevu, nije usamljen, uverava naučni saradnik na beogradskom Institutu za uporedno pravo Mario Reljanović.\nOvaj ekspert iz oblasti radnog i socijalnog prava, prognozira da će takvih slučajeva u budućnosti biti sve više.\nOko 40 radnika iz Indije, koji su bili angažovani na izgradnji puteva u Srbiji, štrajkovali su ispred Osnovnog suda u Kraljevu na jugozapadu Srbije 16. i 17. avgusta zahtevajući da im firma u kojoj su angažovani, Građevinsko preduzeće Nikolić, isplati zaostale zarade i obezbedi avionske karte za povratak u Indiju.\nKompanija „Nikolić“ iz Kraljeva, čija je vlasnica Nina Nikolić, dovela je prošle godine oko 150 radnika iz Indije. Oni su angažovani preko američke kompanije „Idea kapital“ čija je direktorka takođe Nina Nikolić, koja je istovremeno i zastupnica ogranka u Srbiji.\nMario Reljanović objašnjava za Radio Slobodna Evropa (RSE) da to što su državne institucije ostale neme na molbe i optužbe radnika iz Indije na najbolji način ilustruje odnos države prema sopstvenim zakonima, ali i prema radnicima iz inostranstva.\nReljanović podseća da Zakon o radu strane državljane zaposlene kod poslodavca na teritoriji Srbije tretira kao i domaće radnike, kao i Zakon o zapošljavanju stranaca, koji propisuje da stranci zaposleni u Srbiji imaju jednaka prava i obaveze kao i njeni državljani, što poslodavci, prema njegovim rečima, ne poštuju, a državne instrukcije „ne primećuju“.\n„Čini mi se da država prećutno dozvoljava da se radna snaga uvozi, i to na način da ne moraju da se poštuju čak ni osnovna prava radnika koja bi oni imali po našem zakonodavstvu“, ističe Reljanović.\nPrema njegovim rečima, u Srbiji postoji deficit jeftine radne snage, jer je mnogo ljudi odlučilo da ode iz zemlje, zbog čega se ona sada uvozi.\n“Slučaj radnika iz Indije pokazuje da oni za poslodavca moraju biti još jeftiniji (povoljniji) nego domaći radnici. Do sada smo se reklamirali kao zemlja sa jeftinom radnom snagom, a sada ćemo se reklamirati da imamo i uvezenu robovsku radnu snagu“, kaže Reljanović.\nNjegov komentar odnosio se na promotivni spot koji je emitovan pre šest godina na CNN-u, a u kojem se Srbija reklamirala kao zemlja sa, između ostalog, jeftinom radnom snagom.\nKineski radnici najbrojniji\nPrema podacima Nacionalne službe za zapošljavanje koja izdaje dozvole za rad strancima, u Srbiji je u prvih šest meseci ove godine izdato 5.106 radnih dozvola, od čega 2.576 za zapošljavanje, 804 za samozapošljavanje, 793 za upućena lica, 323 za kretanje u okviru privrednog društva, 583 lične radne dozvole, 16 radnih dozvola nezavisnim profesionalcima i 11 radnih dozvola za osposobljavanje i usavršavanje.\nNajviše radnih dozvola izdato je državljanima Republike Kine, Ruske Federacije i Turske, a na spisku zemalja čiji građani rade u Srbiji nalazi se i Indija.\nSrbija bi mogla uvoziti radnu snagu sa Bliskog istoka\nMeđutim, prema nezvaničnim procenama broj stranih radnika koji su u Srbiji angažovani bez radnih dozvola je izuzetno veliki, a posebno je zabrinjavajuća činjenica što su ti radnici angažovani na izgradnji kapitalnih projekata i što država zatvara oči pred njom, upozorava Mario Reljanović.\nOn napominje da je to opasna praksa koja Srbiju može svrstati u red zemalja u kojima je radna eksploatacija veoma razvijena.\n„Pre nekoliko dana pronađeni su Turci koji su ilegalno radili na izgradnji stanova. Ljudi iz Sindikata putara kažu da Turaka, Pakistanaca i Indijaca ima jako mnogo na svim deonicama auto-puta“, objašnjava Reljanović.\nU julu ove godine oko 80 radnika iz Turske koji su angažovani na projektu Beograd na vodi štrajkovalo je jer im poslodavac, turska kompanija, nije isplatio zarade više od dva meseca.\nReljanović upozorava i da se strani radnici koji imaju takav tretman u Srbiji mogu smatrati žrtvama trgovine ljudima.\nInspekcije u Srbiji nenadležne\nU pisanom odgovoru na pitanja RSE, Ministarstvo za rad, zapošljavanje, boračka i socijalna pitanja naglašava da stranac kome je izdata dozvola za rad „ima jednaka prava i obaveze u pogledu rada, zapošljavanja i samozapošljavanja kao i državljani Republike Srbije“.\nU dopisu se navodi da Inspekcija rada ne raspolaže podacima o ukupnom broju radno angažovanih državljana Indije u Srbiji.\nKako se navodi u odgovoru, državljani Indije koje je inspekcija rada zaticala na gradilištima, a koji su se požalili na uslove, zaposleni su kod stranog poslodavca od koga su, kako se objašnjava, upućeni kod drugog, domaćeg poslodavca, za koga vrše ugovorene poslove.\n“Za upućena lica prema pomenutom zakonu, u smislu njihovog radnog angažovanja, poslodavac u našoj zemlji je dužan da pribavi dozvolu za privremeni boravak i radnu dozvolu, i da prema radno angažovanim licima preduzme mere za njihov bezbedan i zdrav rad“, ističe se u odgovoru za RSE.\nMinistarstvo za rad je navelo i da prilikom inspekcijskog nadzora kod poslodavca GP „Nikolić“ iz Kraljeva nisu utvrđene nepravilnosti iz domena nadležnosti inspekcije rada.\nInspektori rada su, kako se dodaje, 12. avgusta izvršili inspekcijski nadzor u firmi Nikolić u Kraljevu, postupajući po predstavci državljana Indije, koju je potpisalo 25 radnika.\nUtvrđeno je da su jednom broju državljana Indije istekle radne dozvole za upućena lica, koje su izdate od strane Nacionalne službe za zapošljavanje – Filijala Kraljevo, napominje se u odgovoru ministarstva.\nMinistarstvo: Nadležna inspekcija u SAD\nNa pitanje RSE da li je tačna informacija da Inspekcija rada u Kraljevu ne može ništa da preuzme jer su radnici iz Indije angažovani peko kompanije čije je sedište u Majamiju u SAD i da je, shodno tome, za njih nadležna američka inspekcija, Ministarstvo je odgovorilo pozitivno.\n„Za upućena lica prema pomenutom zakonu, u smislu njihovog radnog angažovanja, poslodavac u našoj zemlji je dužan da pribavi dozvolu za privremeni boravak i radnu dozvolu i da prema radno angažovanim licima preduzme mere za njihov bezbedan i zdrav rad“, kaže se u odgovoru Ministarstva i dodaje „da se prava angažovanih lica iz radnog odnosa ostvaruju po propisima države iz koje su ta lica upućena u skladu sa zaključenim ugovorima o radnom angažovanju“.\n„U vezi sa ostvarivanjem prava po osnovu radnog angažovanja državljana Indije koji su u radnom odnosu kod stranog poslodavca registrovanog u SAD, stvarno i mesno je nadležna odgovarajuća inspekcijska služba u Americi i ona jedino može utvrditi zakonitost upućivanja lica na rad u inostranstvo i ostvarivanje njihovih prava prema propisima koji važe u Americi“, ističe Ministarstvo.\n'Tumačenje ministarstva neprihvatljivo'\nZa Marija Reljanovića takvo tumačenje domaćih zakona i propisa je potpuno neshvatljivo i neprihvatljivo.\n„To je nešto što bih ja nazvao saučesništvom države u pribavljanju potpuno obespravljene, jeftine radne snage. I Vi i ja možemo da osnujemo firmu na Kipru...()...da sami sebi uvezemo radnike i da ih držimo zavezane u nekom podrumu gde nam rade, a da po tom tumačenju to nije jurisdikcija inspekcije rada i da se u takvim slučajevima ne mogu primeniti zakoni Srbije“, kaže Reljanović.\nOn dodaje da ćе, ako se ovakvo tumačenje zakona produži, to značiti da se Srbija odrekla suvereniteta da bi obezbedila jeftinu radnu snagu.\nSagovornik RSE upozorava da ugovori o radu koje strani radnici potpisuju sa agencijama i kompanijama preko kojih se dolazi do posla u Srbiji, po pravilu nisu usklađeni sa srpskim radnim pravom, što nesavesnim poslodavcima daje širok prostor za manipulacije.\nSindikat: Državne institucije da rade svoj posao\nGeneralni sekretar Saveza samostalnih sindikata (SSS) Zoran Mihajlović kaže za RSE da se na osnovu ovog ali i drugih sličnih primera može zaključiti da država na neki način štiti neodgovorne i nekorektne poslodavce.\nTaj sindikat je zajedno sa nevladinom organizacijom „Astra“, koja se bavi iskorenjivanjem svih oblika eksploatacije i pružanja pomoći žrtvama, stupio u kontakt sa međunarodnim komitetom sindikata i Savezom sindikata Indije i obavestio ih o izuzetno teškom položaju njihovih radnika u Srbiji.\n„Od državnih institucija, a pre svega od inspekcije rada, očekujemo da preuzmu odgovornost, počnu da rade svoj posao i zaštite preostale indijske radnike od samovolje poslodavca“, ističe u izjavi za RSE Mihajlović.\nOn ocenjuje da je obrazloženje za pasivan pristup državnih organa ovom problemu, po kome su za radnike iz Indije angažovane za rad u Srbiji nadležne američke inspekcije, skandalozno.\n“Pozivamo državu da na svojoj teritoriji primenjuje svoje zakone“, ističe Mihajlović.\nU kompaniji Nikolić čekaju da se reši problem\nRSE je u više navrata telefonom i SMS porukama komunicirao sa Ninom Nikolić u nameri da čuje njeno mišljenje o problemima radnika iz Indije, ali je ona neposredno pred zaključenje ovog teksta u SMS poruci poručila da će o tome moći da govori tek kada reši taj problem.\nNikolić je u ranije, u izjavi koju je dala za N1 televiziju 4. avgusta, rekla da njena kompanija ima veliku grupu ljudi koji su otkazali ugovore u februaru i martu ove godine i da oni od tada praktično ne rade.\n"Svi su i dalje na našem trošku. Žive kod nas, hranimo ih i šaljemo kod lekara. Letovi za Indiju ne saobraćaju već duže vreme. Čim se otvore, poslaćemo ih kućama, o našem trošku kao što smo i prethodno radili. Sve radimo u skladu sa njihovim ugovorima", navela je Nikolić.\nŠtrajk glađu radnika iz Indije u Kraljevu\nRadnici se vraćaju u Indiju\nMeđutim, prema navodima NVO „Astra“, GP „Nikolić“ nije ispunilo obećanja koja se odnose na uslove smeštaja, ishranu i isplatu zarada, pa se deo radnika početkom ove godine vratio u Indiju, a oni koji su ostali prošle nedelje su dvodnevnim štrajkom glađu u centru Kraljeva morali da se bore za svoja prava.\nU odgovoru Ministarstva za rad se navodi da inspekcija nije kontrolisala uslove smeštaja radnika iz Indije, jer to nije u njihovoj nadležnosti.\nSrna Ignjatović iz NVO „Astra“ ocenjuje u izjavi za RSE da su radnici u Srbiji izloženi radnoj eksploataciji i ističe da je posebno zabrinjavajuće što nijedna državna institucija kojima su se obraćali nije reagovala na njihove molbe za pomoć.\nČlanice „Astra tima“ za podršku žrtvama prisustvovale su u petak 17. avgusta potpisivanju ugovora između predstavnika GP „Nikolić“ i radnika iz Indije, kojim je okončan njihov štrajk glađu i najavljen njihov skori povratak kući.\n„Indijski radnici su prihvatili da im poslodavаc isplati jednu zaostalu platu, kupi avionske karte za povratak u njihovu zemlju i da im finansira testove na korona virus, koji su obavezni“, objašnjava za RSE Srna Ignjatović.\nZa uzvrat, dodaje ona, radnici su potpisali izjave da više nemaju nikakvih finansijskih potraživanja od poslodavca.\n“Predviđeno je da se radnici u Indiju vraćaju u desetočlanim grupama“, kaže Ignjatović.\nKako se vidi na Twitter nalogu ambasade Indije u Srbiji, devet radnika iz te zemlje je napustilo Srbiju 26. avgusta letom do Indije preko Dubaija.\nPrethodno je, 10. avgusta, njih 18 napustilo Srbiju, navodi se na Twitter nalogu ambasade.


Đurić: Da li EU podržava progon Todosijevića? - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Da li EU podržava progon Todosijevića?\n07. decembar 2019. Tanjug\n"Na osnovu izjave Kancelarije EU u Prištini možemo da zaklјučimo da se linč koji se sprovodi protiv Ivana Todosijevića, koji je osuđen na dve godine zatvora samo što je kazao istinu i usudio se da kaže da je Račak bio lažni povod za protivpravnu agresiju, te da je delovanje OVK bilo terorističko i da ono što se desilo u Račku nije bio genocid i masakr, sprovodi uz njihovu podršku", rekao je Đurić na konferenciji za novinare.\n"Todosijević je osuđen na dve godine zatvora jer neko želi da vraća region u prošlost i Srbima zabrani pravo da iznesu svoj sud i politički stav, kakav god bio, o dešavanjima i događajima pre 20 godina. Zato vidite neverovatnu hajku protiv slobode govora i prava čoveka da iznese svoj stav. I umesto da EU zaštiti Todosijevića da iznese svoj stav, ako je verovati albanskim medijima, oni se priklјučuju hajci i progonu Todosijevića", rekao je Đurić.\nPodsetio je da je i Helene Ranta, šef finskih patologa koja je sprovodila istragu u Račku i koja u svojim izveštajima 2006. nije želela da upotreblјava termin masakr, kazala da je tadašnji šef misije OEBS Vilijem Voker primoravao da to napiše.\n"Neka gospoda iz Brisela odgovore zašto 2.441 dan nema ZSO, zašto 380 dana traju takse od 100 odsto. Jesu li to evropske vrednosti i principi, jel to prethodna administracia šalјe poslednje pozdrave dok se druga ne uhoda", upitao je on.\nRekao je da je moralna obaveza svih odgovornih lјudi da ustanu u odbranu Todosijevića.


Natron Hayat: Jedna od najuspješnijih privatizacijskih priča postratne BiH – Magazin Plus\nHome/Natron Hayat: Jedna od najuspješnijih privatizacijskih priča postratne BiH\nKompanija „Natron Hayat“ jedna je od najuspješnjih privatizacijskih priča u postratnoj Bosni i Hercegovini nakon što je kompaniju „Natron“ 2005. godine kupio Hayat Holding iz Turske. I danas, Natron Hayat krupnim kloracima grabi naprijed, osvajajući svjetska tržišta svojim proizvodima. Tako je papir nekadašnjeg balkanskog giganta ponovo prisutan na evropskom i srednjoameričkom tržištu, zatim na Bliskom istoku, Jugoistočnoj Aziji i Sjevernoj Africi.\nTvornica celuloze i papira trenutno upošljava blizu devet stotina radnika. U ovu tvornicu od kada je privatizovana do sada je investirano oko 100 miliona eura, a godišnja vrijednost izvoza iznosi 136 miliona maraka. Prošle godine na čelo kompanije došao je iskusni privrednik Mehmed Eraj Nasuz (Mehmed Eray Nasoz), koji je najavljivao nova ulaganja koja su se uveliko ostvarila.\nNakon velikog truda, rada i finansijskog ulaganja, fabrika „Natron Hayat“ je postigla današnji nivo i rezultate. Fabrika ima 516.000 kvadratnih metara površine i u proizvodnim pogonima, osnovni program je proizvodnja papira za vreće, od kojeg se najviše proizvode vreće za cement.\nKada su investitori iz Turske preuzeli maglajsku kompaniju, zatekli su u njoj katastrofalno stanje. Danas je ovo uspješna kompanija u kojoj se za blizu 900 radnika redovno isplaćuju plaće i doprinosi.\nOpćina Maglaj uručila je 2006. godine visoka općinska priznanja vlasniku „Natron Hayata“ Yahiju Kigili te grupaciji „Hayat“. Aktuelni načelnik Općine Maglaj Mehmed Mustabašić naglasio je tada da je „Natron“ najbolje i najuspješnije privatizirana firma u Bosni i Hercegovini.\nNatron Hayat je pokretač razvoja općine Maglaj, upošljava brojne naše građane, izvozi u cijeli svijet. Pozitivno utiče i na ostale firme u Maglaju koje slijede primjer ove kompanije koja je postavila repere, odnosno standarde po kojima treba raditi i koje izvoze širom Evrope. Dobra privatizacija i uspjeh Natrona može biti primjer i podsticaj ostalim investitorima da ulažu u Bosnu i Hercegovinu jer, upravo, uspjeh kompanije Natron Hayat potvrđuje da je kapital uložen u našu zemlju siguran, da BiH ima vrijedne, radne, ali i stručne ljude, te da će se investicija sigurno isplatiti,izjavio je tada Mustabašić.\nNatron Hayat je Joint Venture kompanija koju su osnovali „Hayat Grupacija“ iz Turske i “Natron”. Veći dio vlasništva, u istom omjeru, je u rukama kompanija „Kastamonu – Entegre“ (KEAS) i „Hayat Kimya“ iz sastava Hayat Grupacije.\nNatron Hayat je integrisana tvornica za proizvodnju smeđeg kraft papira proizvedenog od celuloze i četinarskog drveta, ambalažnog papira na bazi starog papira koji se koristi za proizvodnju valovitog kartona i kutija, zatim za preradu papira u papirne vreće, shoping kesa sa i bez ručke, formatiranog papira, papira presvučenog polietilenom i ostalih sličnih prerađevina. Natron Hayat, prema riječima rukovodstva ove kompanije, ima veliki potencijal za dalji razvoj i poboljšanje svoje konkurentnosti, što je veća količina celuloznog drveta dostupna u zemlji. U ovom momentu tvornica, kako smo kazali, zapošljava blizu 900 ljudi direktno i četiri puta više indirektno.\nNajveća podrška koju „Natron Hayat“ traži je poboljšanje izvora drvnih resursa na državnom nivou. „Hayat Grupacija“ je uvjerena da ukoliko bi državni drvni resursi bili u potpunosti eksploatisani, to ne bi samo predstavljalo podršku potrebama Natron Hayata (celulozna i papirna industrija), već bi, također, otvorilo mogućnosti za investiranje u području industrije laminata, šperploče i industrije namještaja. To su, kako se ističe, industrije sa visokim stepenom angažovanosti radne snage, što bi u konačnici predstavljalo veću zaposlenost ljudi u Bosni i Hercegovini.\nNa taj način stvarala bi se mnogo veća dodatna vrijednost drvetu u odnosu na vrijednost koja bi se ostvarivala prostim izvozom drveta. Postoji jasna mogućnost eksploatacije veće količine drveta u predstojećim godinama, ukoliko je planiranje i izvršavanje dobro odrađeno. Drugo ključno područje na kojem „Natron Hayat“ nastoji ostvariti određena poboljšanja je veće prikupljanje i snabdijevanje starim papirom, kako bi se poboljšale performanse ambalažnih proizvoda, koje u ovom momentu ne rade na optimalnom nivou, kažu u ovoj kompaniji.\nKraft papir za vreće je industrijski papir i njegova kvaliteta predstavlja najvažniji faktor s ciljem dostizanja uloge globalnog učesnika na svjetskom tržištu. Hayat Grupacija je osigurala pravilnu i veliku investiciju kroz angažman poznatih dobavljača opreme, kako bi ova kompanija bila u mogućnosti proizvesti kvalitet kraft papira koji zahtijeva globalno tržište.\nPrema riječima rukovodstva ove kompanije, Natron Hayat, pod vodstvom Hayat Grupacije, odlučan je u pružanju velikih mogućnosti i podrške svojim uposlenicima i dobavljačima s ciljem isupunjavanja njihovih ciljeva kroz obezbjeđenje čvrstog dugoročnog partnerstva.


Predstavljanje Programa ekonomskih reformi 2018-2020\n25. januar 2018. 15:57:51\tPročitano 1691 puta\nDana 19. januara 2018. U prostorijama Kluba narodnih poslanika, održane su završne konsultacije „Predstavljanje Programa ekonomskih reformi 2018-2020“.\nPored ministra finanasija dr. Dušana Vujovića i predstavnika Ministarstva skupu su prisustvovali i brojni članovi Nacionalnog konventa kao i određen broj organizacija civilnog društva.\nMinistar finansija, ovom prilikom je izjavio da je format ERP-a za Srbiju malo drugačiji od zemalja članica EU, ali da je zadatak isti. „Izrada ovog dokumenta predstavlja vežbu sa ograničenim dometom, koja treba da pokaže i nama u Ministarstvu i javnosti dokle smo stigli u procesu evropskih integracija“, objasnio je ministar. On je, takođe, naglasio da je ERP dobra prilika da se označe prioriteti, ali da to ne znači da se Ministarstvo finansija neće baviti i svim drugim temama.\nKoordinatori NKEU predstavili su rezultate rada na praćenju Programa ekonomskih reformi, svako iz domena svoje radne grupe (ekonomske politike, obrazovanje, životna sredina, socijalna politika). Nakon obraćanja koordinatora usledila je diskusija ministra sa članovima NKEU.\nNavedenom skupu ispred Centra potrošača Srbije, prisustvovala je pravni savetnik, Maja Anokić.\nViše iz ove kategorije « U Privrednoj Komori Beograda održan je okrugli sto na temu "Nadzor u oblasti zaštite potrosača" Godišnja skupština CEPS-a »\nHomeDešavanjaPredstavljanje Programa ekonomskih reformi 2018-2020 Na vrh strane


Počelo regionalno takmičenje za jačanje turizma na Zapadnom Balkanu – CG Live\nGRADONAČALNIK PODGORICE IVAN VUKOVIĆI U PARTNERSTVU SA GRAĐANIMA NASTAVLJAMO DA RAZVIJAMO BLOK V U Prijestonici Cetinje u MZ Ljubotinjsko-građanskoj za godinu sanirano 7,5 kilometara puteva U Opštini Bijelo Polje počelo uređenje sportsko rekreativne zone na Loznicama JAVNI KONKURS za dodjelu Studentske nagrade opštine Pljevlja za 2021. godinu Saopštenje za javnost povodom 18. oktobra, Evropskog dana borbe protiv trgovine ljudima\nPočelo regionalno takmičenje za jačanje turizma na Zapadnom Balkanu\nRegionalno takmičenje za jačanje turizma na Zapadnom Balkanu, Futourismo, koje počinje danas, imaće za cilj pronalazak inovativnih digitalnih rješenja kako bi se ublažili negativni uticaji pandemije na taj teško pogođeni sektor, saopšteno je iz Savjeta za regionalnu saradnju (RCC).\nIz RCC-a su pozvali novoosnovane male firme, preduzetnike i organizacije da predlože i razviju inovativna tehnološka digitalna rješenja koja će imati pozitivan uticaj na budućnost turizma u šest ekonomija Zapadnog Balkana.\nTakmičenje se završava događajem koji će se održati 23. februara putem interneta, na kojem će biti uručene nagrade onim rješenjima čiji je glavni prioritet da region bude siguran, srdačan i održiviji za lokalne zajednice i posjetioce.\n„Ta digitalna rješenja bi, kada budu realizovana, trebalo da daju vidljiv pozitivan doprinos otvaranju radnih mjesta, održavanju, odnosno unapređenju djelatnosti, promociji i marketingu destinacija u šest ekonomija Zapadnog Balkana, kao i olakšavanju digitalne transformacije sektora turizma“, navodi se u saopštenju.\nTakmičenje organizuje RCC i njegov projekat promocije turizma, koji finansira Evropska unija (EU). Šest najdjelotvornijih i najinovativnijih predloga biće nagrađeno sa po 15 hiljada eura.\nDigitalna rješenja bi, kako je saopšteno, trebalo da imaju pozitivan učinak na zadržavanje radnih mjesta, nastavak poslovanja i promociju regiona kao turističke destinacije.\nGeneralna sekretarka RCC-a, Majlinda Bregu, podsjetila je da su prošle godine organizovali takmičenje Balkathon, za najbolje digitalno rješenje na Zapadnom Balkanu, kako bi podržali region da se prilagodi do tada nezapamćenoj situaciji zbog pandemije.\n„Bilo je to prvo takvo takmičenje na regionalnom nivou i bilo je uspješno. Sada ponovo donosimo novinu sa još odvažnijim takmičenjem – Futourismo. Turizam je teško pogođen, a ovo je naš doprinos da mu pomognemo da ponovo stane na noge. I to sa novim, inovativnim idejama, za novo vrijeme koje je pred nama,“ zaključila je Bregu.\nTags: cglive regionalno takmičenje za jačanje turizma zapadni balkan\nPrevious 642 nova slučaja koronavirusa\nNext Presjednik Skupštine CG Aleksa Bečić sazvao treću vanrednu sjednicu


srbijasport.net - Vesti - Superliga Srbije - Krstajić: Drago nam je što imamo reprezentativca, ali neće biti lako bez Lukića\nSubota, 23.01.2021 11:28\n14.01.2021 Bojana Kusovac\nKrstajić: Drago nam je što imamo reprezentativca, ali neće biti lako bez Lukića\nFudbaleriTSC iz Bačke Topole danas putuju u Tursku, gde će se u naredne dve nedelje pripremati za drugi deo sezone u Superligi.\nŠef stručnog štaba TSC-a Mladen Krstajićizrazio je zadovoljstvo radom sa ekipom u prvoj nedelji priprema u Bačkoj Topoli. "Svi smo zdravi i na broju i verujem da ćemo na najbolji mogući način iskoristiti ove pripreme", rekao je Krstajić pred polazak.\nPrema njegovim rečima, najbolji strelac ekipe Nenad Lukić neće putovati sa ekipom u Tursku jer je dobio poziv za reprezentaciju, koja se sutra okuplja. Krstajić je izrazio zadovoljstvo što TSC ima igrača u reprezentaciji, ali je napomenuo da mu je žao što Lukić, kao jedan od najboljih igrača neće biti na drugom delu priprema.\n"Ipak, šta je tu je, idemo u Tursku da se pripremamo. Tamo ćemo imati punih 12 dana, u toku kojih ćemo odigrati i četiri pripremne utakmice. Veoma smo zadovoljni onim što smo do sada uradili, a u pripremnim utakmicama imaćemo i dobar filter da procenimo gde nam je mesto i da popravimo ono što je potrebno", rekao je Krstajić.\nKondicioni trener Veselin Sekulović zadovoljan je rezultatima koje je ekipa pokazala u prvoj nedelji priprema.\n"Uradili smo inicijalno testiranje kada smo se vratili sa pauze i videli smo da su svi zaista dobro odradili program koji sam im zadao, tako da su svi u optimalnom stanju za trening. Kako vreme na pripremama odmiče, igrači su sve bolji i bolji", rekao je Sekulović i dodao da ekipu u Turskoj nas čeka naporan rad.\n"U Antaliji ćemo se fokusirati na treninge snage i prevencije. Najbitnija stvar je da su svi zdravi, tako da će rezultati doći sami po sebi. Verujem u momke, oni su vredni i znaju za šta se borimo", rekao je Sekulović.\nEkipa se sa priprema u Turskoj vraća TSC se 28. januara.\nJesenji deo sezone FK TSC je, posle 19 odigranih kola završio kao osmi na tabeli sa 27 osvojenih bodova iz 8 pobeda, 3 remija i 8 izgubljenih mečeva. To je druga sezona TSC u Superligi. U prvoj sezoni u elitnom takmičenju, TSC je zauzeo 4. mesto.\nSuperliga Srbije Muškarci Linglong Superliga Srbije TSC Srbija Severnobački okrug Bačka Topola\nTSC: Stiglo još jedno pojačanje - Ifet Đakovac, novi...\nPreminuo Ferenc Arok, počasni predsednik FK TSC\nTSC: Prvo zimsko pojačanje - napadač Milan Đokić\nTSC počeo pripremni deo sezone\nTSC: Promovisan novi šef stručnog štaba - Mladen Krstajić\nNovi šef struke Tavankućana\nSpartak ŽK započeo pripreme za nastavak prvenstva\nTSC: Promocija Mladena Krstajića za novog trenera, u ponedeljak, 4. januara\nNajmlađi kapiten mašta da krene očevim stopama\nNapredak 0 : 0 Novi Pazar\nPartizan 4 : 0 Mladost (L)\nJavor Matis 3 : 1 Voždovac\nRadnik 0 : 1 Čukarički\nInđija 0 : 3 TSC\nVojvodina 2 : 0 Proleter\nRad 0 : 1 Spartak ŽK\nZlatibor 0 : 1 Mačva\nOFK Bačka 1 : 2 Radnički (N)\nMetalac 0 : 1 Crvena zvezda\nRadnik odigrao prvi kontrolni meč u Turskoj\nFudbaleri Radničkog sutra igraju protiv Alanije


Radović: Članovi odbora DPS-a demonstrirali silu tokom izbornog dana – DNP\nDa izborni dan nije praznik demokratije već gola primjena sile potrudili su se da pokažu članovi biračkog odbora, pripadnici Demokratske partije socijalista, na biračkom mjestu u Gostilovini Opština Mojkovac.\nPomenuti članovi pokazali su svu brutalnost, nekulturu, nevaspitanje a nadasve mržnju prema pripadnicima drugih političkih opcija, što je prisutno već više decenija u toku izbornih procesa u Crnoj Gori, saopštila je funkcioner DNP- i DF-a i odbornik u SO Mojkovac Maša Radović.\n„Kako vrijeme prolazi nadali smo se da će ovakve pojave u toku izbornog procesa nestajati i da će se izborni dan u pravom smislu riječi biti praznik demokratije tokom koga će se građani svojom voljom u prazničnom raspoloženju izjasniti za političku opciju, za koju smatraju da treba da vlada Crnom Gorom.\nMeđutim, dešavanja na glasačkom mjestu Gostilovina pokazala su ne da negativne pojave nestaju nego da dobijaju na intezitetu bez obzira što je Crna Gora postala članica NATO-a, kuca na vratima EU, hvali se liderstvom demokratije u regionu, vladavinom prava i poštovanjem ljudskih prava i sloboda. Da ništa od ovoga, čime se vlast u Crnoj Gori hvali nije tačno, primjer je ponašanje članova biračkog odbora iz redova DPS-a“, saopštila je Radović.\nOna je navela da su „pomenuti članovi biračkog odbora poslije zatvaranja biračkog mjesta i pristupanju prebrojavanju glasova pokazali pravo lice kako DPS sprovodi DEMON(kratiju)“, te da su predsjednici biračkog odbora pokušali da zabrane da unese u zapisnik primjedbe na tok glasanja onako kako ih je ona vidjela.\n„Njihov pokušaj nije bio u skladu međuljudskog dijaloga, već su uz psovke, galamu i pokušaj fizičkog nasrtaja na predsjednicu htjeli da je primoraju da u zapisnik unese ono što njima odgovara. Ne samo da su iskazali svoju nekulturu, nedostatak kućnog vaspitanja i mržnju koja se vidjela u njihovim očima, nego su iskazali junaštvo današnjih Crnogoraca da se fizički obračunaju sa slabijim polom.\nPogazili su crnogorsko vaspitanje, a posebno su pogazili uvriježeno shvatanje o Crnogorcima da su čuvari nejači, posebno žena i djece a nadasve čuvari poštenja“, kazala je Radović i istakla:\n„Ovo njihovo ponašanje još jedanput je pokazalo da DPS-a ne preza od bilo čega, pa makar i fizičkog obračuna sa ženama da dođe do svoga cilja a to je pobjeda na izborima po bilo koju cijenu ne birajući sredstva“.\nOna je istakla da u ponašanju pomenutih članova biračkog odbora Gostilovina pripadnika DPS-a postoje elementi krivičnog djela Ugrožavanja sigurnosti lica kao i krivičnog djela Napad na službeno lice u vršenju službene dužnosti, te izrazila nadu da će Državno javno tužilaštvo procesuirajući navedena lica pokazati da je Crna gora pravna država, članica NATO pakta, kandidat za ulazak u EU i zemlja obezbijeđenih ljudskih prava i sloboda kao i rodne ravnopravnosti.\n„Na kraju poruka svim članovima DPS-a da ću izbjeći da dam detaljan opis kako su izgledali pomenuti članovi u ovom njihovom poslu, a istovremeno poručiti da nas ne mogu prepadnuti a još manje nas mogu natjerati da se ponašamo kao oni, jer smatramo da Crna Gora zaslužuje da bude mnogo različitija od onoga kako želi DPS“, poručila je Radović.


Halilović: Zatražili smo pomoć policijskih agencija iz inostranstva\nMinistar unutrašnjih poslova Kantona Sarajevo Vedran Mulabdić kazao je na hitnoj sjednici Skupštine KS-a, na kojoj se raspravljati o sigurnosnoj situaciji u KS, da je nedavno ubistvo policajaca narušilo sigurnosnu situaciju u kantonu te da je kod građana prouzrokovalo nemir i revolt.\nObjavljeno 02.11.2018 13:09\nIstakao je, međutim, da je od 2014. godine do 2018. godine broj počinjenih krivičnih djela smanjen za 30 posto te da je sigurnosna situacija u saobraćaju zadovoljavajuća.\nPoručio je da je policija spremna odgovoriti na svaki izazov te je skrenuo pozornost građanima da iskažu uvažavanje i poštovanje prema sarajevskim policajacima.\nPremijer KS-a Adem Zolj naglasio je da su u stalnom kontaktu sa svim policijskim agencijama kako bi slučaj ubistva policajaca priveli kraju te da će kantonaln vlada sve zahtjeve policijske uprave uvrstiti u nacrt budžeta za 2019. godinu.\n- Do ovog događaja situacija je bila zadovoljavajuća i zbog toga ćemo učiniti sve da ovaj slučaj riješimo - zaključio je Zolj.\nKomesar Ministarstva unutrašnjih poslova Kantona Sarajevo Mevludin Halilović istakao je da je događaj od 26. oktobra narušio sigurnosnu situaciju u KS-u, ali da je najveći razlog entitetsko razgraničenje.\n- Zaključeno je da je neophodno preuzeti određene mjere kad su u pitanju teške krađe motornih vozila koje su na ovim prostorima odavno prisutne i koje su u nekim slučajevima okarakterisane kao organizirani kriminal - naveo je.\nHalilović ističe da je 2010. godine u KS-u ukradeno oko 800 vozila, a 2017. godine 420 vozila te da je u tom periodu smanjena krađa za 50 posto. Između ostalog, kazao je da je od 2015. godine do danas registrovano 17 napada na policajce.\n- Nakon izvršenog uviđaja, nastavljene su aktivnosti na identifikaciji počinioca i protiv jedne osobe smo podnijeli prijavu Tužilaštvu KS-a, koji se trenutno nalazi u pritvoru. Trenutno vršimo vještačenje tragova i zatražili smo pomoć policijskih agencija iz inostranstva - poručio je.\nIstakao je da postoji mogućnost da se predmet ubistva policajaca prebaci Državnoj agenciji za istrage i zaštitu, što oni nisu prihvatili, jer slučaj još uvijek vodi Tužilaštvo KS-a.\n- Ukoliko Tužilaštvo BiH preuzme slučaj, svakako želimo da budu uključeni - kazao je Halilović te izrazio potrebu povećanje broja policajaca i nabavku nove opreme za MUP KS-a.\nOdgovarajući na pitanja poslanika, Halilović ja kazao da se osjeća sigurno u Kantonu Sarajevo te da je situacija od 2016. godine znatno unaprijeđena.\nJedan policajac je smrtno stradao na mjestu događaja, dok je drugi preminuo u bolnici nakon višesatne borbe za život. Sve policijske agencije i službe u BiH još intenzivno tragaju za počiniocima ovog gnusnog zločina.


Srbija – Radio Televizija Novi Pazar\n“Sopoćanska viđenja” okupila umetnike iz Srbije i Crne Gore\n05/07/2022 05/07/2022 68 Viewscrnagora, likovnakolonija, sopocanskavidjenja, Srbija\nU toku je jedna od najstarijih likovnih kolonija ‘’Sopoćanska viđenja’’. Ove godine okupila je devet učesnika iz Srbije I Crne Gore. U prelepom prirodnom ambijentu ovog kraja, oni se upoznaju, druže I stvaraju nova umetnička dela. Ovo je 47.saziv umetničke kolonije “Sopoćanska viđenja”, a devet učesnika iz Srbije I Crne Gore u prirodnim lepotama starog Rasa već nekoliko dana stvaraju nova umetnička dela.\nČavušoglu i Selaković o izgradnji puteva u Sandžaku\n16/06/2022 16/06/2022 289 ViewsMevlut Čavušoglu, Nikola Selaković, Srbija, turska\nŠefovi diplomatija dve zemlje razgovarali o infrastrukturnim projektima koji su ključni za region i pomirenje u regionu, poput auto-puta Beograd-Sarajevo-Beograd u čijem finansiranju će učestvovati i Turska, ali i o magistralnim putevima Novi Pazar – Tutin, Tutin – Sjenica\nRHMZ upozorava: Stižu oluje sa gradom i jakim vetrom!\n05/06/2022 324 Viewsprognoza, RHMZ, Srbija\nPosle podne i uveče mestimično se očekuju kratkotrajna kiša i pljuskovi sa grmljavinom, a lokalno i kratkotrajni grad.\nUkrajina pobednik Evrovizije, Srbija na 5. mestu\n15/05/2022 427 Viewsevrovizija, Srbija, Torino, Ukrajina\nOvogodišnju nagradu “Eurostory Best Lyrics Award” za najbolji tekst pesme na Evroviziji osvojila je italijanska pesma “Brividi” čiji su autori Mahmud i Blanko, a na drugom mestu je naša predstavnica.\nRasim Ljajić nakon saobraćajne nesreće za “Avaz”: Dok sam se borio za život, širili su laži\n05/05/2022 568 ViewsRasim Ljajić, saobraćajna nesreća, sdp, Srbija\nJoš imam jake bolove zbog prijeloma, nagnječenja i bukvalno ne postoji dio tijela koji nije povrijeđen, rekao je Rasim Ljajić, lider SDP-a Srbije, prvi put nakon saobraćajne nesreće govorio je za jedan bosanskohercegovački medij.\nPočinje kontrola novih kasa\n05/05/2022 298 Viewsfiskalizacija, kase, Srbija\nKako saznajemo, uskoro kreće i kontrola poreznika kako bi se proverilo na terenu da li se poštuje zakon koji je počeo da važi 1. maja. To je, podseća naš izvor, ono što bi trebalo da bude najvažniji cilj e-fiskalizacije – manja kontrola zapravo, i prevođenje iz sive zone poslovanja određenih privrednika, piše Telegraf Biznis.\nNajbolje plaćeni poslovi u Srbiji su u IT sektoru, najmanje u uslužnim delatnostima\n04/05/2022 226 ViewsIT sektor, najbolje plaćeni poslovi, Srbija\nPopis stanovništva u oktobru – koje sve novine donosi?\n02/05/2022 329 Viewspopis stanovništava, popisivaci, posle 11 godina, Srbija\n“To su pitanja koja se uvek postavljaju u popisu. Međutim, mi uvek vodimo računa i kakve su potrebe na nacionalnom nivou, koji su zahtevi korisnika bili u međupopisnom periodu i u skladu sa tim uključimo još neko pitanje ili isključujemo one za koje nije bilo interesovanja. To nisu obavezna pitanja u popisu, ali se trudimo da obuhvatimo sve i dobijemo podatke koji nedostaju”, navela je ona za Euronews Srbija\nSeničić: Za 1. maj rasprodato 85 odsto kapaciteta u Srbiji\n29/04/2022 265 Views1. maj, Srbija, turističkih kapaciteti\n“Očekujem pristojnu turističku sezonu, bolju nego prošle godine i sve najave koje imamo od turističkih agencija, idu u tom pravcu”, rekao je Seničić .\nPešić: Uskoro oduzimanje vozila i trajno oduzmanje vozačke\n29/04/2022 17840 Viewsoduzimanje vozačke dozvole i vozila, policija, Srbija\nDirektor Agencije za bezbednost saobraćaja (ABS) Duško Pešić izjavio je danas će novine u novom Zakonu o bezbednosti saobraćaja, koji je u pripremi, biti oduzimanje vozila i trajno oduzimanje vozačke dozvole.


U Sarajevu nedostaje oko 550 policajaca, u novembru naređen prekovremeni rad - Novi Vjetar\nU Sarajevu nedostaje oko 550 policajaca, u novembru naređen prekovremeni rad\nUpravi policije Ministarstva unutrašnjih poslova Kantona Sarajevo trenutno, prema pravilniku, nedostaje blizu 550 službenika, ukoliko se u obzir uzmu policajci u izolaciji i upražnjena radna mjesta.\nSaznajemo da je u ovom mjesecu komesar Nusret Selimović naredio prekovremeni rad kako bi se pokrile sve aktivnosti i tako nadomjestio nedostatak policajaca na terenu.\nPred policajcima su veliki izazovi i zadaci – adekvatno osigurati provođenje epidemioloških mjera, osigurati biračka mjesta i centre za brojanje na predstojećim lokalnim izborima, migrantska kriza i borba protiv svih oblika kriminala.\n“Više od 150 policajaca u ovom momentu se nalazi u izolaciji zbog koronavirusa. Van pogona su i 32 policajca zbog suspenzija, a 29 invalida druge kategorije u statusu policijskih službenika treba rasporediti na radna mjesta s preostalom radnom sposobnošću. Pored toga je upražnjeno još 341 radno mjesto”, rekao je za Klix.ba Mirza Hadžiabdić iz Odjela za odnose s javnošću Uprave policije.\nUprava policije je u proteklih 20 dana ostala bez dvojice kolega koji su preminuli usljed posljedica koronavirusa.\n“Uprkos svemu tome, uspijevamo se boriti sa svim izazovima i odgovoriti zadacima u vrlo teškim i složenim uslovima. Provodimo najviše aktivnosti od svih policijskih agencija zbog činjenice da je Sarajevo glavni grad u zemlji. Zbog toga i odbijamo svaki vid minimiziranja naše uloge”, dodaje Hadžiabdić.\nMinistarstvo unutrašnjih poslova KS je dobilo saglasnost za prijem 230 policijskih službenika, ali je neophodno otkloniti određene zakonske nedostatke.\nTrenutno se rade podzakonski propisi koji će uskoro biti završeni, pa se očekuje da će konkurs za prijem 200 policajaca i 30 mlađih inspektora biti raspisan do kraja ove godine.\nNo, znajući probleme s kojim se susreću i druge policijske agencije širom BiH, pa i na državnim nivou, jasno je da se radi o kontinuiranom problemu u vezi s nepravovremenim popunjavanjem radnih mjesta što dovodi do toga da kantonalni MUP-ovi, Granična policija i druge agencije muku muče s nedostatkom kadra.\nPrevious Izetbegović kategoričan: Dodik pokušava da pretvori RS u državu, neće to dobiti, morat će biti sankcionisan!\nNext Izetbegović u Srebrenici: Podrška jedinstvenoj listi i ljudima na čelu sa Alijom Tabakovićem


INSPEKTORI KONTROLIŠU POŠTOVANJE MERA: Posle sednice Saveta Jablaničkog okruga počinju intenzivne kontrole | Novosti.RS\nPrema ovim najavama može se očekivati intenzivnija kontrola većih ugostiteljskih objekata, sala za iznajmljivanje, tržnih centara i objekata velikih trgovinskih lanaca, turističkih objekata, pijaca, vozila u javnom saobraćaju kao i okupljanja ljudi na sportskim događajima i na organizovanim koncertima koje pojedini ugostitelji najavljuju za predstojeći vikend.\nGradonačelinik Leskovca Goran Cvetanović je tim povodom apelovao na roditelje da „posavetuju svoju decu“ da ne odlaze na mesta gde se mogu izložiti potencijalnom zaražavanju čime dovode u opasnost sebe, ali i članove svoje porodice.\nCvetanović je poručio da će sve institucije u gradu, i lokalne i republičke, imati punu podršku za sprovođenje nadzora i kontrole. On je apelovao na vlasnike ugostiteljskih objekata da otkažu najavljena okupljanja i podsetio da je takva praksa i u drugim gradovima Srbije.\nKOVID U POMORAVSKOM OKRUGU: Za dan još 23 slučaja infekcije\n29. 10. 2020. u 13:55\nvirus korona broj zaraženih virusom korona korona virus Miloš Ćirić Jablanički okrug Goran Cvetanović Leskovac


Kako razmišljaju milioneri - T. Harv Eker - Online knjižara Deret\nKnjiga Kako razmišljaju milioneri otkriva kariku koja nedostaje između priželjkivanja uspeha i ostvarivanja uspeha!\nJeste li se ikad zapitali zašto se neki ljudi naizgled bogate lako, dok je ostalima suđeno da se celog života pate sa finansijama?\nJe li ta razlika proizvod njihovog obrazovanja, inteligencije, veština, osećaja za trenutak, radnih navika, kontakata, sreće ili njihov izbor posla, biznisa ili ulaganja?\nKako razmišljaju milioneri predstavlja dve knjige u jednoj. Prvi deo objašnjava kako deluje vaš finansijski obrazac. Kroz Ekerovu neobičnu kombinaciju uličnih mudrih opaski,\nhumora i iskrenosti, naučićete kako su rani uticaji iz vašeg detinjstva oblikovali vašu finansijsku sudbinu. Naučićete i kako da odredite svoj finansijski obrazac i „izmenite ga tako da ne samo da stvara uspeh već, što je još važnije, da ga sačuva i stalno uvećava.\nU drugom delu ćete upoznati sedamnaest „datoteka bogatstva“, koje detaljno opisuju kako bogataši razmišljaju i postupaju drugačije od većine siromaha i pripadnika srednje klase.\nSvaka datoteka bogatstva obuhvata i plan aktivnosti koje treba da praktikujete u stvarnom svetu kako biste drastično povećali svoj prihod i nagomilali bogatstvo.\nGenerated: 05.35.44TRU CHACHE


Tag / Preliv / Vesti online\nBrzo i jednostavno: Savršeni paradajz sos\nNaučite kako da samo za par minuta pripremite idealan paradajz sos koji možete koristiti za premazivanje pice ili kao preliv za najukusnije bolonjeze.\nPreliv za salatu koji topi kilograme\n"Jedem samo salate, ali nikako da smršam", da li je ovo i vaš refren? Evo leka.\nNajbolji načini da uništite salatu\nKada odlučite da pojedete salatu, treba znati da nije dovoljno samo ubaciti u činiju zelenu salatu i dodati ulje i sirće. Ako želite da ona bude kompletan obrok, onda treba da vodite računa o...\nMitovi i istina o hrani\nNeka ubeđenja o hrani su toliko ustaljena da teško možemo da poverujemo da su zapravo pogrešna. Otkrivamo vam pravu istinu o tome koliko su zdravi prelivi za salatu bez masnoće, kako...\nPesto sos za testeninu ili njoke


Vučić: Neću najavljivati datum posete Kosmetu - Sputnjik Srbija\n16:12 22.02.2019 Preuzmite kraći link\nOn je dodao da se nada da će pojedini problemi oko KiM biti uskoro rešeni, ali i da ne bi stvarao probleme Srbima sa albanskim vlastima.\nVučić je na pitanje novinara kako je protekao sastanak sa predstavnicima Srba i kada će otići na KiM, izrazio nadu da će nešto od problema biti rešeno, kako bi se smanjile tenzije.\n„Ne bih da napravim ljudima veće probleme sa albanskim vlastima, zato neću sada o vremenu i datumu posete KiM“, dodao je Vučić.\nKaže da je sa Srbima na KiM razgovarao o svim problemima i da su mu se prvi put žalili ljudi iz Štrpca i Gračanice da nema robe iz centralne Srbije, pošto su Albanci angažovali pograničnu policiju, sa ciljem da smanji srpsku robu na rafovima, čak i u opštini Leposavić.\nNaveo je da će Srbija moliti zapadni svet da izvrši pritisak na svoje „čedo“ i svoje „miljenike“ na KiM.\n„A mi ćemo se držati odgovorno i pronalazićemo načine i puteve za snabdevanje robom za naš narod“, dodao je Vučić.\nKaže da je na sastanku zamolio sve Srbe da ne učestvuju u kosovskoj vojsci i da razmisle zašto je formirana, koje su potrebe i namere onih koji su je formirali.\nDodao je da se na Srbe u Kosovskom Pomoravlju vrši veliki pritisak u tom smislu i izrazio nadu da će Srbi uspeti da se odupru.\n„Ionako nas je nedovoljno i ne treba nam bilo kakav srpski sukob“, naglasio je Vučić.


Skandal "Grilo" prešao u parlament\nSkandal „Grilo“ prešao u parlament\nTanjug 21. aprila 2021. 11:11\nRIM – Skandal u porodici Bepe Grila, jednog od osnivača Pokreta pet zvezdica, čiji sin je optužen da je sa dvojicom prijatelja silovao jednu studentkinju, prerastao je u političko pitanje, piše list „Fato Kotidijano“.\nIz medija i društvenih mreža, koji su naširoko o tome izveštavali, slučaj je prešao u Kameru, donji dom parlamenta.\nTome je doporineo sam Bepe Grilo, objavljujući video poruku u kojoj krivicuprebacuje na pomenutu studentkinju, sudije, medije i ceo sudski sistem.\nČlan parlamenta Đulija Bonđorno rekla je da će video poruku Grila odneti u Tužilastvo jer, prema njenim rečima, potvrđuje iznete optužbe.\nZamenik sekretara Demokratske stranke Pepe Provencano optužio je Grila da „koristi svoju javnu i plitičku moć da zaštiti sina“.\nStranka „Liga“ tvrdi da Grilo primenjuje „selektivnu pravdu, jer u subotu, za njega Salvini je kriv, a u nedelju njegov sin nije kriv“.\nBivši premijer Đuzepe Konte je u saopštenju agenciji Adnkronos izjavio kako „razume Grilovu muku, ali ne sme se prevideti devojčin bol“, i potvrdio svoju i veru Pokreta pet zvezdica, u autonomijiu i nezavisnost sudskog sistema.\nMnogi kritikuju Kontea da je zakasnio da se javno oglasi povodom skandala i da njegove reči nisu jasna osuda.\nKonte je u delikatnom položaju, jer upravo ovih dana, bivši premijer i Bepe Grilo, zajednički pripremaju rekonstrukciju Pokreta pet zvezdica.\nMediji primećuju da su iz gotovo unisone osude postupka Bepe Grila izostali važni članovi Pokreta pet zvezdica, ministar za inostrane poslove, Luiđi Di Majo i predsednik donjeg doma parlamenta Roberto Fiko, koji se još uvek javno nisu oglasili povodom skandala.


Pavlović osuđen na 10 godina zatvora zbog šverca kokaina – NovostiDana.rs\nPavlović osuđen na 10 godina zatvora zbog šverca kokaina\nBEOGRAD – Specijalni sud u Beogradu osudio je danas na 10 godina zatvora Kotoranina Ivana Pavlovića, zvanog Iker, zbog krijumčaranja kokaina iz Latinske Amerike u Zapadnu Evropu.\nNjegovi saradnici osuđeni su na kazne zatvora od četiri do osam godina zatvora, a jedan optuženi je oslobođen.\nNa osam godina zatvora osuđen je Milorad Krivokapić, dok su Radoš Zečević i Radoje Radulović osuđeni na po četiri godine zatvora.\nBranislav Čolević je oslobođen optužbi.\nNa tu presudu tužilaštvo i osuđeni imaju pravo da ulzoze žalbu Apelaciopnom sudu u Beogradu.\nTužilaštvo za organizovani kriminal tereti Pavlovića da je organizovao kriminalnu grupu koja je tokom 2008. i 2009. godine nabavljala kokain u Argentini i Brazilu, koji je zatim prekookeanskim brodovima prevožen do luka u Italiji, Belgiji i Holandiji.\nDrogu su preuzimali pripadnici grupe protiv kojih se postupci vode u ovim zemljama i koji su uhapšeni u akcijama sprovedenim neposredno pre Pavlovićevog hapšenja.\nPripadnici policije te tri zemlje tada su zaplenili 274 kilograma kokaina, „ulicne“ vrednosti oko 50 miliona evra, prenose mediji.\nTokom suđenja preslušavani su prisluškivani razgovori koje je, kako se sumnja, Pavlović vodio sa ostalim optuženima tokom septembra 2008. godine.\nOn je uhapšen u julu 2009. godine samo tri dana pošto je ispod njegovog vozila „maserati“ podmetnut eksploziv u garaži u centru Beograda, koji je otkrila njegova supruga kad je htela da ga izveze iz podzemne garaže „Pionirski park“.\nPavlović je nedugo zatim uhapšen, a pušten je iz pritvora 2013. godine pošto je sudu položio jemstvo od 600.000 evra za odbranu sa slobode, kao garanciju da u toku postuka neće pobeći.


Kurir\t28.08.2019 13:11\nPopularni pevač Ed Širan (28) odlučio je da se povuče u privremenu penziju, kako bi svoje vreme posvetio supruzi Čeri Siborn.\nŠiran se ove godine pojavio na 17. mestu na listi najbogatijih muzičara, a na poslednjoj svirci u okviru turneje na kojoj je bio rekao je da će se povući sa pozornice iz pomenutih romantičnih razloga.\n- Kao što znate, ili ne znate, poslednje dve godine sam na turneji i ovo je poslednji dan u celoj toj priči. Ima tu nešto gorko-slatko. Volim što ste vi ljudi (publika) ovde, ali ovo je moja poslednja svirka za minimum sledećih 18 meseci - rekao je Širan.\nOn je napomenuo da je za dve protekle godine pevao pred 9 miliona ljudi. Zadržavajući suze, Širan se na poslednjem koncertu u Ipsviču zahvalio svima i poručio: "Vidimo se za nekoliko godina".\nŠiran je u tajnosti u decembru 2018. godine oženio Čeri, svoju ljubav iz detinjstva, a nedavno je otkrio da planiraju porodicu.


Tanjug 19. februara 2020. 23:33\nSARAJEVO – Predsednica Republike Srpske Željka Cvijanović izjavila je večeras u Sarajevu da je neophodno izaći iz stereotipa kakav je i poslednja zajednička izjava ambasadora članova Upravnog odbora Saveta za sprovođenje mira (PIK) i početi tražiti konstruktivna rešenja, prevashodno u domenu pravosuđa.\n„To prvenstveno znači da se mora ući u veliku široku, pravednu i smislenu reformu pravosuđa i to na onaj način kako su te reforme sprovedene u državama članicama EU“, rekla je Cvijanovićeva.\nPredsednica Republike Srpske istakla je da vlasti Srpske žele ambijent u kojem se u okviru reforme pravosuđa ne može zamisliti postojanje stranih sudija u Ustavnom sudu, niti situaciju da sudovi donose antiustavne odluke, prenosi RTRS.\nOna je navela da, kad je reč o stanju u pravosuđu, prvenstveno misli na strane sudije u Ustavnom sudu BiH, prakse koje se moraju popraviti, ali i sudove i tužilaštva.\n„Svedoci smo da su u ovoj državi korišćeni različiti zakoni kada se o istim stvarima presuđivalo osobama različite nacionalnosti. To je nedopustivo i trebalo je mnogo godina da jednu takvu logičnu stvar popravimo. Mi nismo nikakvi rušioci, želimo bolji ambijent da naša deca u budućnosti mogu da žive u boljim uslovima“, rekla je Cvijanovićeva.\nPrema njenim riječima, u zaključcima Narodne skupštine Republike Srpske pružena je ruka partnerima za dogovor za ostvarenje pravne sigurnosti koji treba da služu za dobrobit svakog građanina.\nPozivam EU da ponovo pokrene široku raspravu i izražavam žaljenje što je pod političkim priticima zastao strukturalni dijalog o reformi pravosuđa, rekla je predsjednica Srpske, ukazujući da se to dogodilo pod pritiskom političkog Sarajeva i OHR-a koji nisu željeli da bilo ko postavlja pitanja o nametnutim zakonima i postojanju institucija koje nisu ustavne.\nKad je riječ definisanju međuentitetske linije razgraničenja, Cvijanovićeva je podsetila da je reč o obavezi koja proizilazi iz Aneksa dva Dejtonskog mirovnog sporazuma, kao i da je premijer FBiH Fadil Novalić rekao da to nikada neće zaživeti.\n„Kada u Republici Srpskoj bilo šta kažete i ne izađete sa takvim stavom (kao Novalićev) odmah dobijate sankcije, rasprave na PIK-u, dolaze ambasadori. Krajnje vreme je da se međunarodni faktor koji je ovde prisutan počne ponašati nepristrasno i objektivno“, rekla je Cvijanović.\nPredsednica Srpske je naglasila da je nedopustiva pristrasnost međunarodnog faktora koji onemogućava da se u Republici Srpskoj kaže bilo šta za šta smatraju da je antidejtonsko, a da istovremeno u javnost izlaze funkcioneri SDA sa izjavama poput predsednika te stranke Bakira Izetbegovića, koji govore o trampi entitetskog glasanja za odlazak stranih sudija.\nOna je zaključila da je Republika Srpska uređeno društvo koje namerava da jača institucije i da se poziva na pravo.


Komandant KFOR-a: Situacija na Kosovu stabilna | Radio Kosovska Mitrovica\nKomandant KFOR-a: Situacija na Kosovu stabilna\n17. March, 2017 16:16 |\nPovodom pisma Albanije i Hrvatske generalnom sekretaru NATO Jensu Stoltenbergu u kojem se izražava zabrinutost za bezbednost na Kosovu, komandant KFOR-a Đovani Fumgo ocenjuje da je situacija u pokrajini stabilna.\nFungo u intervjuu Tanjugu i portalu European Western Balkans ističe da misija KFOR-a ostaje potpuno posvećena u svojoj podršci mirnom, stabilnom i multietničkom Kosovu i da će sa Euleksom i Policijom Kosova, nastaviti da pomaže sprovođenju sporazuma postignutih između Beograda i Prištine.\nIstiče da je KFOR spreman da odgovori na svaku pretnju po očuvanje sigurnog i mirnog okruženja koja bi mogla da se javi.\n“Situacija na Kosovu je stabilna, uprkos nedavnim tenzijama koje smo videli”, istakao je Fungo.\nOn poručuje da uloga KFOR-a bila i ostaje krucijalna, kako bi se pomoglo Kosovu da postane stabilno, multietnično i mirno.\n“KFOR ostaje budan i u okviru svojih mogućnosti i sposobnosti, sarađuje sa bezbednosnim institucijama na Kosovu i međunarodnom zajednicom, kako bi obezbedio da Kosovo raspolaže pravim sredstvima da se suoči sa svakim bezbednosnim izazovom”, ističe Fungo.\nOn podseća i da su danas, osim pravoslavnog manastira Dečani, koji i dalje nadziru vojnici KFOR-a, verski objekti SPC, za koje se smatralo da im preti rizik, pod zaštitom Kosovske policije.\nKaže i da NATO podržava tekući dijalog Prištine i Beograda uz posredstvo Evropske Unije, a da KFOR doprinosi održavanjem sigurnog i bezbednog okruženja i slobode kretanja za sve ljude na Kosovu.\n“Sigurno okruženje na Kosovu i stabilnost širom regiona su važni činioci za nastavak dijaloga između Beograda i Prištine”, ističe on.\nKFOR će, kako kaže, nastaviti da pomaže razvoj Bezbednosnih snaga Kosova u sklopu njihovog trenutnog mandata, kao profesionalnih i multietničkih snaga, ali će, ukoliko mandat KBS evoluira, NATO morati da preispita nivo posvećenosti tim snagama, posebno u pogledu izgradnje kapaciteta.


Ko dođe u Rusiju sa spornim dresom Ukrajine, mogao bi da završi u zatvoru - 15.06.2021, Sputnik Srbija\nAdvokat Igor Bušmanov rekao je da bi navijače koji budu nosili sporna obeležja fudbalske reprezentacije Ukrajine u Rusiji mogla da dočeka kazna. 15.06.2021, Sputnik Srbija\nBušmanov se oglasio povodom odluke Ukrajine da na zvaničnoj opremi za Evropsko prvenstvo budu ispisane reči „Slava Ukrajini!“ i „Slava herojima!“, kao i obris Ukrajine sa Krimom u svom sastavu.Za UEFA je bio sporan slogan „Slava herojima!“, koji je Ukrajina morala da ukloni, ali je i dalje moguće da se sporni dres pojavi među navijačima, s obzirom na to da je bio pušten u prodaju. „Ako se neko na teritoriji Rusije pojavi sa tom majicom, onda ta odluka može biti smatrana separatističkom. Narod poziva na reagovanje zbog odluka koje krše teritorijalni integritet Ruske Federacije. O ovakvim stvarima će biti odlučivano prema Članu 280.1 Krivičnog zakona Ruske Federacije“, naveo je Bušmanov, a prenela „RIA“.Evropsko prvenstvo trajaće od 11. juna do 11. jula i održaće se u ukupno 11 gradova, od kojih je jedan Sankt Peterburg.Ukrajina se nalazi u Grupi C, a ruski grad će biti domaćin tri meča grupne faze, među kojima nije nijedan iz grupe u kojoj igra Ukrajina, ali i jedan četvrtfinalni duel.Da bi Ukrajina zaigrala u Sankt Peterburgu potrebno je da bude najbolja trećeplasirana ekipa iz grupa A, B i C, a onda i da savlada protivnika u osmini finala.Rusija i Ukrajina mogu da se sastanu i u osmini finala, ukoliko zauzmu prvo, odnosno drugo mesto u svojim grupama, ali nije moguće da meč odigraju u Sankt Peterburgu.Kako se dalje navodi, ko bude odlučio da se sa spornim obeležjima Ukrajine pojavi u Rusiji bi mogao da dobije novčanu kaznu, ali i zatvorsku.„Da pojednostavim, navijači ne bi trebalo da nose ta obeležja na teritoriji Ruske Federacije. Ako to urade, oni će moći da budu kažnjeni, a ukoliko im je to drugi prekršaj – onda i kriminalno, sa zatvorom do četiri godine“, naveo je advokat.Podsetimo, slogan „Slava Ukrajini! Herojima slava!“, nastao je u periodu Drugog svetskog rata, kao pozdrav članova „Organizacije ukrajinskih nacionalista“ i „Ukrajinske ustaničke vojske“, čiji lider je bio Stepan Bandera, koji je sarađivao i sa nacistima.Krim je ušao u sastav Rusije u martu 2014. godine, nakon referenduma održanog posle državnog prevrata u Kijevu. Za ujedinjenje sa Rusijom glasalo je 96,77 odsto birača Republike Krim i 95,6 odsto glasača Sevastopolja. Ukrajina i dalje smatra Krim svojom privremeno okupiranom teritorijom. Prema rečima predsednika Rusije Vladimira Putina, pitanje Krima je zatvoreno.O Evropskom prvenstvu i sportskom aspektu za Sputnjik sport je u emisiji Miljanov korner govorio bivši reprezentativac Rade Bogdanović.► Skandalozna odluka UEFA: Nacistički pozdravi na ukrajinskim dresovima► Kremlj o spornom ukrajinskom dresu: Sačekati zvaničnu reakciju UEFA► Neozbiljan potez Italijana – „obrisali“ Srbina i Albanca\nfudbal, sport, dres, sankt peterburg, evropsko prvenstvo u fudbalu 2020, ukrajina\n09:15 15.06.2021 (Osveženo: 12:05 12.08.2021)\n© AP PhotoRoman Jaremčuk, Andrij Jarmolenko i Ruslan Malinovski u dresu reprezentacije Ukrajine\nBušmanov se oglasio povodom odluke Ukrajine da na zvaničnoj opremi za Evropsko prvenstvo budu ispisane reči „Slava Ukrajini!“ i „Slava herojima!“, kao i obris Ukrajine sa Krimom u svom sastavu.\nZa UEFA je bio sporan slogan „Slava herojima!“, koji je Ukrajina morala da ukloni, ali je i dalje moguće da se sporni dres pojavi među navijačima, s obzirom na to da je bio pušten u prodaju.\n„Ako se neko na teritoriji Rusije pojavi sa tom majicom, onda ta odluka može biti smatrana separatističkom. Narod poziva na reagovanje zbog odluka koje krše teritorijalni integritet Ruske Federacije. O ovakvim stvarima će biti odlučivano prema Članu 280.1 Krivičnog zakona Ruske Federacije“, naveo je Bušmanov, a prenela „RIA“.\nEvropsko prvenstvo trajaće od 11. juna do 11. jula i održaće se u ukupno 11 gradova, od kojih je jedan Sankt Peterburg.\nUkrajina se nalazi u Grupi C, a ruski grad će biti domaćin tri meča grupne faze, među kojima nije nijedan iz grupe u kojoj igra Ukrajina, ali i jedan četvrtfinalni duel.\nDa bi Ukrajina zaigrala u Sankt Peterburgu potrebno je da bude najbolja trećeplasirana ekipa iz grupa A, B i C, a onda i da savlada protivnika u osmini finala.\nRusija i Ukrajina mogu da se sastanu i u osmini finala, ukoliko zauzmu prvo, odnosno drugo mesto u svojim grupama, ali nije moguće da meč odigraju u Sankt Peterburgu.\nKako se dalje navodi, ko bude odlučio da se sa spornim obeležjima Ukrajine pojavi u Rusiji bi mogao da dobije novčanu kaznu, ali i zatvorsku.\n„Da pojednostavim, navijači ne bi trebalo da nose ta obeležja na teritoriji Ruske Federacije. Ako to urade, oni će moći da budu kažnjeni, a ukoliko im je to drugi prekršaj – onda i kriminalno, sa zatvorom do četiri godine“, naveo je advokat.\nO Evropskom prvenstvu i sportskom aspektu za Sputnjik sport je u emisiji Miljanov korner govorio bivši reprezentativac Rade Bogdanović.